qundao/data-zh-poetry huggingface dataset:
立春日集秋岳斋中和素庵阁老韵·其二
作者：龚鼎孳
朝代：明
体裁：七言律诗

年年幽梦满吴山，邸舍春樽醉不还。若忆寒烽销万里，即看老屋共三间。晴江暮雨鸥波阔，石磴深花鹤杖閒。谁扣玉壶招隐士，九阍高处况当关。
立秋日过贾胶侯斋中
作者：龚鼎孳
朝代：明
体裁：七言律诗

五陵游侠旧知名，击筑相过古凤城。季布讲能行四海，贾彪谋独著西京。秋生韦杜衔杯早，佩有兰蘅入座清。不为云门胶漆重，何人悬榻待狂生。
立秋日雨后同子位檗子亦友次德仲调小集西堂限新秋微凉四韵时玉少以病未至亦请遥和·其一
作者：龚鼎孳
朝代：明
体裁：五言律诗

旧交颜面好，一见一回新。对此閒中酒，都如物外人。清砧催鬓急，乱叶搅心频。莫便伤摇落，悲歌亦骋神。
立秋日雨后同子位檗子亦友次德仲调小集西堂限新秋微凉四韵时玉少以病未至亦请遥和·其三
作者：龚鼎孳
朝代：明
体裁：五言律诗

饱识劳薪理，浮名日以微。鸥轻机事觉，骥老壮心非。懒病坚高枕，寒星眷布衣。江淮秋涨歇，讵待买山归。
立秋日雨后同子位檗子亦友次德仲调小集西堂限新秋微凉四韵时玉少以病未至亦请遥和·其二
作者：龚鼎孳
朝代：明
体裁：五言律诗

门无万里客，谁话五湖秋。南鸟安雌伏，西风警薄游。波澜原覆手，花月肯埋头。旷望层阴外，吴云碧到楼。
立秋日雨后同子位檗子亦友次德仲调小集西堂限新秋微凉四韵时玉少以病未至亦请遥和·其四
作者：龚鼎孳
朝代：明
体裁：五言律诗

何地容清夜，铜街戍鼓凉。肠随行雁断，漏付野蛩长。剪烛留今雨，摊书发古香。底须更陶写，挟瑟上虚堂。
端午前一日社集，和遂初韵 其一 南柯子
作者：龚鼎孳
朝代：明
体裁：词

逝水沧江远，浮云碧汉流。逢时愁上仲宣楼。漫说当年刘表、在荆州。探把菖蒲盏，还胶芥叶舟。隔宵堆怨玉搔头。吊屈湘波何处、此淹留。
端午前一日社集，和遂初韵 其三 望江南
作者：龚鼎孳
朝代：明
体裁：词

名士会，共泛缕金芽。棋局从谁翻黑白，文章空自绚云霞。庾信已无家。佳节到，閒日好邀遮。荆楚岁时多感慨，秦淮灯火最繁华。风物故园赊。
端午前一日社集，和遂初韵 其二 南柯子
作者：龚鼎孳
朝代：明
体裁：词

乱后怜芳节，先期集胜流。长安花月酒家楼。为问几时丝管、遍皇州。落日馀横笛，临风欲掉舟。相看莫只斗眉头。自昔锦帆龙舸、可曾留。
端午前一日社集，和遂初韵 其四 望江南
作者：龚鼎孳
朝代：明
体裁：词

苔影绿，宫雨长槐芽。双燕也知翻玉树，一杯还许泛流霞。醉处且为家。榴蕊艳，狂眼绛云遮。系梦管箫新殿脚，恼人风露旧宣华。明日恨先赊。
端州喜唐髯孙出晤
作者：龚鼎孳
朝代：明
体裁：七言律诗

一别龙松正早秋，珠鞭曾羡海天游。即今万里春鸿到，尚及千山战鼓收。归去定寻彭泽径，登临转恋仲宣楼。诗成幕府堪横槊，自遣他乡玉笛愁。
端州观察署斋有竹一区颜曰半幅潇湘后附数诗皆冒嵩少先生手自题识余获交先生之子辟疆有年虽缘阻登堂而诗篇传和深蒙奖许拜观遗迹并山水间诸咏不禁泫然因赋一章志感
作者：龚鼎孳
朝代：明
体裁：五言律诗

绕槛寒云碧，当风午箨香。秋偏生岭徼，天总入潇湘。父老登车泪，江山却研装。谢公高咏遍，沾洒到青箱。
答于皇喜予至白下四首·其一
作者：龚鼎孳
朝代：明
体裁：七言律诗

素交应信谋归意，急濑扁舟狎五羊。雨雪梦悬千里驾，江山春入半肩装。长干对酒重萧瑟，北顾回潮转混茫。凉月早开三径待，薜萝今不似他乡。
答于皇喜予至白下四首·其三
作者：龚鼎孳
朝代：明
体裁：七言律诗

不为九关工劝驾，名山幽客见何由。飘摇转羡梅花节，归去悬愁剡雪舟。岂有苍生堪再误，可容红树竟三秋。景阳宫漏桃根水，把臂全胜万里游。
答于皇喜予至白下四首·其二
作者：龚鼎孳
朝代：明
体裁：七言律诗

忽漫柴荆八戴过，故人芳讯满关河。愁中踪迹经心见，老去文章感事多。清昼长閒缘卧病，好秋相对只高歌。谁从云壑分陶写，一减东华鬓发皤。
答于皇喜予至白下四首·其四
作者：龚鼎孳
朝代：明
体裁：七言律诗

坦步斜阳古巷行，钟山云物识狂生。百年吾道高龙腹，四壁秋风动马卿。蓟北烟霜羁客泪，桥西橡栗古人情。翻嫌吴苑淹移棹，雨过台城落叶平。
答既庭喜予自岭表归·其一
作者：龚鼎孳
朝代：明
体裁：七言律诗

扁舟雨雪散英游，花老重归故国楼。一卧长卿称病日，千峰才子著书秋。月明销夏人将别，吟入南荒句总愁。献策正开阊阖待，苍生沾洒对宸旒。
答既庭喜予自岭表归·其二
作者：龚鼎孳
朝代：明
体裁：七言律诗

久甘避世老墙东，忽漫天涯感路穷。四海心期樽酒外，百年吾道辙环中。吴山拟买头先白，海戍经春天尚红。摇落未须愁宋玉，兰台夙倚彩毫雄。
答澹心白白门见怀·其一
作者：龚鼎孳
朝代：明
体裁：七言律诗

滹沱霜早羡归鸿，忆尔芳兰慰转蓬。惊到石城双鲤字，梦回玉笛万山风。美人萝荜秋无恙，朔客金裘晚更空。多少芙蓉江水上，夕阳的的映波红。
答澹心白白门见怀·其二
作者：龚鼎孳
朝代：明
体裁：七言律诗

碣石阴多客半归，天涯樽酒尚依依。翻云眼倦朱门戟，落月人怜白板扉。南徼军悬秋鼓急，台城柳暗暮乌稀。心知丛桂伤萧瑟，未及桑乾木叶飞。
答澹心见迟茂苑不至之作·其一
作者：龚鼎孳
朝代：明
体裁：七言律诗

九年客散中林墅，目断南天有碧云。春尽江干真系舫，径开花下晚逢君。鹧鸪声远潮初落，薜荔山空日未曛。好共幽人商去住，甘陵兵甲正纷纷。
答澹心见迟茂苑不至之作·其二
作者：龚鼎孳
朝代：明
体裁：七言律诗

多难馀生已白头，别来清梦满沧洲。却因龙卧名山稳，转忆猿啼岭路愁。党禁诗书宽闭户，故人颜色就归舟。过逢且理持螯事，嵇阮疏狂老未休。
答濮源宫允·其一
作者：龚鼎孳
朝代：明
体裁：七言律诗

春夜双帆烛影寒，酒阑招手别湖干。重逢白下啼莺暮，一卧青山跃马难。前席姓名虚药饵，过江门第此衣冠。乘秋击楫中流壮，为柱狂澜百折滩。
答濮源宫允·其二
作者：龚鼎孳
朝代：明
体裁：七言律诗

风雪乖厓万仞寒，浮云何意忽相干。名连部党投簪细，俗薄山川防面难。如子丹霄甘敝屣，何人白首泥朝冠。逢花共放中林屐，险路孤舟暂倚滩。
答许菊溪宪使·其一
作者：龚鼎孳
朝代：明
体裁：七言律诗

雨过高城戍柝残，雁声吹到别筵寒。心兼去住当风满，人隔江山倚病看。万事老输秋屐健，五更愁逐酒杯宽。谢公不浅烟霞兴，气象全惊彩笔干。
答许菊溪宪使·其二
作者：龚鼎孳
朝代：明
体裁：七言律诗

身世何堪借箸筹，爱陪山简习池游。谁怜风叶遮京口，依旧寒帆下石头。张赵履占沙路近，齐梁潮送荻花秋。诗篇任侧当时目，他夕还容对酒酬。
答韩子叔夜兼怀其邑中故人
作者：龚鼎孳
朝代：明
体裁：五言律诗

萧寺寒沙路，偏怪把臂游。万山残叶下，霜角古城秋。剪烛谋良夜，因风忆短裘。还期同望远，天畔一登楼。
筝笛浦
作者：龚鼎孳
朝代：明
体裁：古风

美人画舫娇歌舞，烟鬟无数沉黄土。香魂一片化湘云，千年尚听残箫鼓。箫鼓残，君莫哀。曾闻盂德风流处，卖履分香铜雀台。
粲玉同子云之粤西临别口占·其一
作者：龚鼎孳
朝代：明
体裁：七言绝句

少年游侠五陵东，宝马珠鞭玉靶弓。才向城头歌折柳，春明门外已春风。
粲玉同子云之粤西临别口占·其七
作者：龚鼎孳
朝代：明
体裁：七言绝句

庾岭匡庐烟雾深，吴帆归日渐秋阴。红亭绿酒休淹泊，望远真悬万里心。
粲玉同子云之粤西临别口占·其三
作者：龚鼎孳
朝代：明
体裁：七言绝句

汉上风光二月晴，挂帆遥指岳阳城。吴船蜀舶纷来往，莫恋邻窗雁柱筝。
粲玉同子云之粤西临别口占·其二
作者：龚鼎孳
朝代：明
体裁：七言绝句

浮云西北有高楼，目断长河驻马秋。别恨一宵弹不尽，泪丝红殢玉箜篌。
粲玉同子云之粤西临别口占·其五
作者：龚鼎孳
朝代：明
体裁：七言绝句

争讶南天雁影孤，衡山云气接苍梧。鲤鱼尺半潮如雪，能断湓江九派无。
粲玉同子云之粤西临别口占·其六
作者：龚鼎孳
朝代：明
体裁：七言绝句

峡石珠江水似油，晓莺啼上五层楼。木棉簇锦桄榔黑，应记游人客路愁。
粲玉同子云之粤西临别口占·其四
作者：龚鼎孳
朝代：明
体裁：七言绝句

洞庭春草绿萋萋，西望长沙罢鼓鼙。惆怅巴陵明月夜，万山烟树乱猿啼。
粲玉同子云之粤西临别口占正月二十一日一夕两梦友沂次日为赵太夫人周岁忌辰知其哀毁倍剧也·其一
作者：龚鼎孳
朝代：明
体裁：七言绝句

支床洒血真怜汝，经岁重看涕泪新。一夜梦中江月暗，山川不隔断肠人。
素臣南归兼怀梅公阶六·其一
作者：龚鼎孳
朝代：明
体裁：七言律诗

浊河残涨下扁舟，归到淮南落叶稠。三叹玉琴风雨急，一行霜雁塞垣秋。辟书名姓偏朱户，江左文章尚黑头。勿怅凤城孤剑远，萧条吾意已沧洲。
素臣南归兼怀梅公阶六·其二
作者：龚鼎孳
朝代：明
体裁：七言律诗

日日登临忆草堂，射湖明月海门霜。天涯朋旧仍今雨，乱后烟波几故乡。割宅喜邻修竹径，还山应恋晚粳香。关河玉笛纷愁思，未及京华鬓易苍。
素臣将游武林
作者：龚鼎孳
朝代：明
体裁：七言律诗

十月寒枫送去�，西湖垂柳约春潮。到时阴雪销归雁，回首青天忆射雕。老树六陵凋战伐，名山终古让渔樵。飘零有客思丛桂，为尔心输玉勒骄。
素臣将游武林
作者：龚鼎孳
朝代：明
体裁：七言律诗

十月寒枫送去𦨣，西湖垂柳约春潮。到时阴雪销归雁，回首青天忆射雕。老树六陵凋战伐，名山终古让渔樵。飘零有客思丛桂，为尔心输玉勒骄。
纪伯紫午日过别留宿小斋是夕大雨
作者：龚鼎孳
朝代：明
体裁：七言律诗

旅雁愁闻度太行，檐花偏落故交觞。别逢五日丝堪续，雨过三更话渐长。军府文章推建业，中原人物问明光。射雕跃马吾真懒，他夕重连薜荔床。
纳凉稻香楼之荷亭
作者：龚鼎孳
朝代：明
体裁：七言绝句

波面微凉菡萏时，一帘人影漾芳池。披襟不用愁消渴，玉手亭亭送素磁。
织造贡舫络绎河上感赋
作者：龚鼎孳
朝代：明
体裁：七言律诗

伐鼓鸣锣白浪愁，龙旗锦缆盛中洲。江干自急青油舫，天上宁稀集翠裘。亲见御衣安浣濯，曾闻使者罢徵求。五花刀尺流黄月，红女能分衮职忧。
绮季招集池上别寓时将有西江之游·其一
作者：龚鼎孳
朝代：明
体裁：七言律诗

雪后柴荆聚酒徒，开灯残夜有栖乌。还怜短棹寒江别，此去长安好月孤。画卷霜华留晚暮，郊坛风叶怅凋枯。香炉茗碗清如许，兴过秦淮水阁无。
绮季招集池上别寓时将有西江之游·其二
作者：龚鼎孳
朝代：明
体裁：七言律诗

醉落檐星驻玉骢，天涯离合感飘蓬。浮云未散钢驼陌，落日曾过铁柱宫。冰后乡心生远鲙，春晴匡顶问归鸿。柴桑大有篮舆在，好助风流揽辔中。
绮季水阁同于一于皇子翥杓司其年小饮和伯紫壁间韵四首·其三
作者：龚鼎孳
朝代：明
体裁：七言绝句

残夜帘钩倚碧溪，玉箫风过亦含悽。南朝谁奏无愁曲，半壁江声咽水犀。
绮季水阁同于一于皇子翥杓司其年小饮和伯紫壁间韵四首·其二
作者：龚鼎孳
朝代：明
体裁：七言绝句

高阳生事五湖馀，共醉终胜读素书。竹里行盘秋绘美，不须醒酒索鲭鱼。
绮季水阁同于一于皇子翥杓司其年小饮和伯紫壁间韵四首·其四
作者：龚鼎孳
朝代：明
体裁：七言绝句

中林风物緃疏狂，龙卧犹分上下床。最忆杏花村酒熟，一痕香梦绕江郎。
绮罗香·同起自井中赋记用史邦卿春雨韵
作者：龚鼎孳
朝代：明

弱羽填潮，愁鹊带血，凝望宫槐烟暮。并命鸳鸯，谁倩藕丝留住。搴杜药、正则怀湘，珥瑶碧宓妃横浦。误承受、司命多情，一双唤转断肠路。人间兵甲满地，辛苦蛟龙外，前溪难渡。壮发三千，黏湿远山香妩。凭蝶梦、吹恨重生，问竹简、殉花何处。肯轻负女史苌弘，止耽莺燕语。
绮罗香·同起自井中赋记，用史邦卿春雨韵
作者：龚鼎孳
朝代：明
体裁：词

弱羽填潮，愁鹃带血，凝望宫槐烟暮。并命鸳鸯，谁倩藕丝留住。搴杜药、正则怀湘，珥瑶碧、宓妃横浦。误承受、司命多情，一双唤转断肠路。人间兵甲满地。辛苦蛟龙外，前溪难渡。壮发三千，黏湿远山香妩。凭蝶梦、吹恨重生，问竹简、殉花何处。肯轻负、女史苌弘，止耽莺燕语。
罗敷媚
作者：龚鼎孳
朝代：明

一湖风漾当楼月，凉满人间。我与青山。冷淡相看不等闲。藕花社榜疏狂约，绿酒朱颜。放进婵娟。今夜纱窗可忍关。木兰掀荡波光碎，人似乘潮。何处吹箫。轻逐流萤度画桥。白鸥睡熟金铃悄，好是箫条。多谢双高。折简明宵不用招。情痴每与银蟾约，见了销魂。尔许温存。领受嫦娥一笑恩。戏拈梅子横波打，越样心疼。和月须吞。省得浓香不闭门。清辉依约云鬟绿，水作菱花。苏小夭斜。不见留人驻晚车。湖山符牒谁能管，让与天涯。如此豪华。除却芳樽一味赊。
罗敷媚
作者：龚鼎孳
朝代：明
体裁：词

一湖风漾当楼月，凉满人间。我与青山。冷澹相看不等閒。藕花社榜疏狂约，绿酒朱颜。放进婵娟。今夜纱窗可忍关。
罗敷媚
作者：龚鼎孳
朝代：明
体裁：词

木兰掀荡波光碎，人似乘潮。何处吹箫。轻逐流萤度画桥。白鸥睡熟金铃悄，好是萧条。多谢双高。折简明宵不用招。
罗敷媚
作者：龚鼎孳
朝代：明
体裁：词

樱桃风熟青梅老，雪打蘋香。春去横塘。不忆当年也断肠。六朝环佩芳烟散，瘦了鸳鸯。人代凄凉。红粉英雄哭一场。
罗敷媚
作者：龚鼎孳
朝代：明
体裁：词

隔花又露青团扇，笑语生生。冷眼从今。只靠风流莫靠心。醉中错认文通梦，容易消魂。竟要无情。月暗阑干一半人。
罗敷媚 其一 叠前题
作者：龚鼎孳
朝代：明
体裁：词

画中情思风中态，夜夜新妆。促坐围香。消得陈思赋十行。郁金堂上深如许，肯嫁文鸯。天与柔乡。幻作神仙百戏场。
罗敷媚 其一 戏和友人席上有赠
作者：龚鼎孳
朝代：明
体裁：词

镜台谁写西湖影，淡抹浓妆。步屧生香。秋水亭亭玉一行。清溪烟雨青山画，金粉鸳鸯。醉是何乡。花月须排一万场。
罗敷媚 其一 戏和友人席上有赠
作者：龚鼎孳
朝代：明

镜台谁写西湖影，谈抹浓妆，步屧生香。秋水亭亭玉一行。清溪烟雨青山画，金粉鸳鸯，醉是何乡。花月须排一万场。
罗敷媚 其一 无题
作者：龚鼎孳
朝代：明
体裁：词

樽前十日相逢九，一夕分携。人隔桥西。花不分明月又低。偏生玉漏残宵永，哑杀鸣鸡。嘱付深栖。锦烛浓香索性啼。
罗敷媚 其一 西陵吊苏小二调
作者：龚鼎孳
朝代：明

油车宝马春风路，天付多情。小是花名。占住西陵柳絮城。幽兰泣露吹罗带，月与身轻。芳草还生。薄幸斜阳看唤卿。
罗敷媚 其三 叠前题
作者：龚鼎孳
朝代：明
体裁：词

何来一串真珠滑，轻燕穿梭。黠贴情波。只在腰身转处多。柘枝画鼓沉檀拍，闹了银蛾。生受眉窝。瘦到弓鞋窄窄罗。
罗敷媚 其三 无题
作者：龚鼎孳
朝代：明
体裁：词

恨人自有伤心事，生怕欢娱。红泪芳襦。下得閒情唤绿珠。青团扇子谁抛却，争看罗敷。花里人孤。好梦回头一味无。
罗敷媚 其二 无题
作者：龚鼎孳
朝代：明
体裁：词

已甘薄倖扬州梦，情劫休论。打叠黄昏。硬把啼痕算酒痕。明宵灯影重帘下，围定花魂。不许温存。领受春风一笑恩。
罗敷媚 其五 无题
作者：龚鼎孳
朝代：明
体裁：词

曾从西子湖头住，云木周遭。天水空寥。无数鸳鸯戏彩桡。青青恰似长堤柳，生小柔条。薄福难消。玉笛红亭月一桥。
罗敷媚 其四 戏和友人席上有赠
作者：龚鼎孳
朝代：明
体裁：词

空阶璧月团珠露，分外玲珑。人是春风。吹得银釭一片红。水晶帘下深深见，略要朦胧。万事飘蓬。收拾繁弦急管中。
罗敷媚 其四 无题
作者：龚鼎孳
朝代：明

樽前十日相逢九，一夕分携。人隔桥西。花不分明月又低。偏生玉漏残宵永，哑杀鸣鸡。嘱咐深栖。锦烛浓香索性啼。
罗敷媚 其四 无题
作者：龚鼎孳
朝代：明
体裁：词

青菱看熟红蕖面，只似初逢。何处罡风。吹落秾花艳月中。两行筝笛千场酒，去日匆匆。愁杀秋鸿。送到云山一万重。
罗敷媚·其一
作者：龚鼎孳
朝代：明

一湖风漾当楼月，凉满人间。我与青山。冷淡相看不等闲。藕花社榜疏狂约，绿酒朱颜。放进婵娟。今夜纱窗可忍关。
罗敷媚·其三
作者：龚鼎孳
朝代：明

何来一串真珠◇，轻燕穿梭。◇点晴波。只在腰身转处多。柘枝画鼓沉檀拍，闹了银蛾。生受眉窝。瘦到弓鞋窄窄罗。
罗敷媚·其三
作者：龚鼎孳
朝代：明

恨人自有伤心事，生怕欢娱。红泪芳襦。下得闲情唤绿珠。青团扇子谁抛却，争看罗敷。花里人孤。好梦回头一味无。
罗敷媚·其三
作者：龚鼎孳
朝代：明
体裁：词

情痴每与银蟾约，见了销魂。尔许温存。领受嫦娥一笑恩。戏拈梅子横波打，越样心疼。和月须吞。省得浓香不闭门。
罗敷媚·其三
作者：龚鼎孳
朝代：明
体裁：词

红桥宛转支机畔，银汉天梭。一寸秋波。好处偎人不在多。云绡雾縠官家样，宫画双蛾。热到心窝。试作胭脂汗底罗。
罗敷媚·其二
作者：龚鼎孳
朝代：明

已甘薄幸扬州梦，情劫休论。打叠黄昏。硬把啼痕算酒痕。明宵灯影重帘下，围定花魂。不许温存。领受东风一笑恩。
罗敷媚·其二
作者：龚鼎孳
朝代：明

木兰掀荡波光碎，人似乘潮。何处吹箫。轻逐流萤度画桥。白鸥睡熟金铃悄，好是箫条。多谢双高。折简明宵不用招。
罗敷媚·其二
作者：龚鼎孳
朝代：明

樱桃风熟青梅老，雪打蘋香。春去横塘。不忆当也断肠。六朝环佩芳烟散，瘦了鸳鸯。人代凄凉。红粉英雄哭一场。
罗敷媚·其二
作者：龚鼎孳
朝代：明
体裁：词

琼铺十幅葡萄锦，舞月歌霞。整整斜斜。活现芙蓉一朵花。能行能坐能欢笑，真率风华。蛱蝶谁家。却趁香风到若耶。
罗敷媚·其二
作者：龚鼎孳
朝代：明
体裁：词

瑶台婀娜当风立，一抹红霞。裙带微斜。蹴起珠栏欲睡花。沉香笛罢人初倦，月吐云华。油壁他家。小小松耶与柏耶。
罗敷媚·其二
作者：龚鼎孳
朝代：明

瑶台婀娜当风立，一抹红霞。裙带微斜。蹴起珠栏欲睡花。沉香笛罢人初倦，月吐云华。油壁他家。小小松耶与柏耶。何来一串真珠◇，轻燕穿梭。◇点晴波。只在腰身转处多。柘枝画鼓沉檀拍，闹了银蛾。生受眉窝。瘦到弓鞋窄窄罗。前身定解星前语，生就玲珑。多谢东风。放出桃花满镜红。分明六曲屏山路，那得朦胧。心似孤蓬。长系残香薄醉中。樽前十日相逢九，一夕分携。人隔桥西。花不分明月又低。偏生玉漏残宵永，哑杀鸣鸡。嘱咐深栖。锦烛浓香索性啼。已甘薄幸扬州梦，情劫休论。打叠黄昏。硬把啼痕算酒痕。明宵灯影重帘下，围定花魂。不许温存。领受东风一笑恩。恨人自有伤心事，生怕欢娱。红泪芳襦。下得闲情唤绿珠。青团扇子谁抛却，争看罗敷。花里人孤。好梦回头一味无。青菱看熟红蕖面，只似初逢。何处罡风。吹落侬花艳月中。两行筝笛千场酒，去日匆匆。愁杀秋鸿。送到云山一万重。曾从西子湖头住，云水周遭。天水空寥。无数鸳鸯戏彩桡。青青恰似长堤柳，生小柔条。薄福难消。玉笛红亭月一桥。
罗敷媚·其五
作者：龚鼎孳
朝代：明

曾从西子湖头住，云水周遭。天水空寥。无数鸳鸯戏彩桡。青青恰似长堤柳，生小柔条。薄福难消。玉笛红亭月一桥。
罗敷媚·其四
作者：龚鼎孳
朝代：明
体裁：词

前身定解星前语，生就玲珑。多谢东风。放出桃花满镜红。分明六曲屏山路，那得朦胧。心似孤蓬。长系残香薄醉中。
罗敷媚·其四
作者：龚鼎孳
朝代：明
体裁：词

清辉依约云鬟绿，水作菱花。苏小夭斜。不见留人驻晚车。湖山符牒谁能管，让与天涯。如此豪华。除却芳樽一味赊。
罗敷媚·其四
作者：龚鼎孳
朝代：明

空阶璧月团珠露，分外玲珑。人是春风。吹得银缸一片红。水晶帘下深深见，略耍朦胧。万事飘蓬。收拾繁弦急管中。
罗敷媚·其四
作者：龚鼎孳
朝代：明

青菱看熟红蕖面，只似初逢。何处罡风。吹落侬花艳月中。两行筝笛千场酒，去日匆匆。愁杀秋鸿。送到云山一万重。
罗敷媚·戏和友人席上有赠
作者：龚鼎孳
朝代：明

镜台谁写西湖影，谈抹浓妆，步屧生香。秋水亭亭玉一行。清溪烟雨青山画，金粉鸳鸯，醉是何乡。花月须排一万场。琼铺十幅葡萄锦，舞月歌霞。整整斜斜。活现芙蓉一朵花。能行能坐能欢笑，真率风华。蛱蝶谁家。却趁香风到若耶。红桥宛转支机畔，银汉天梭。一寸秋波。好处偎人不在多。云绡雾縠官家样，宫画双蛾。热到心窝。试作胭脂汗底罗。空阶璧月团珠露，分外玲珑。人是春风。吹得银缸一片红。水晶帘下深深见，略耍朦胧。万事飘蓬。收拾繁弦急管中。
罗敷媚·朱酉君司马招集西郊冯氏园看海棠
作者：龚鼎孳
朝代：明
体裁：词

今年又向花间醉，薄病深春。火齐才匀。恰是盈盈十五身。青苔过雨风帘定，天判芳辰。莺燕休嗔。白首看花更几人。
罗敷媚·西陵吊苏小二调
作者：龚鼎孳
朝代：明

油车宝马春风路，天付多情。小是花名。占住西陵柳絮城。幽兰泣露吹罗带，月与身轻。芳草还生。薄幸斜阳看唤卿。樱桃风熟青梅老，雪打蘋香。春去横塘。不忆当也断肠。六朝环佩芳烟散，瘦了鸳鸯。人代凄凉。红粉英雄哭一场。
罗敷媚·西陵吊苏小二调
作者：龚鼎孳
朝代：明
体裁：词

油车宝马春风路，天付多情。小是花名。占住西陵柳絮城。幽兰泣露吹罗带，月与身轻。芳草远还生。薄倖斜阳看唤卿。
罗篁庵学士请假南归·其一
作者：龚鼎孳
朝代：明
体裁：七言律诗

二月垂杨拂御沟，九河箫鼓纵扁舟。香浓宫锦分金马，楫近春江动白鸥。送眼山川先北固，关心师友半南州。露门稽古行重席，虎幄宵衣有借筹。
罗篁庵学士请假南归·其二
作者：龚鼎孳
朝代：明
体裁：七言律诗

绛帐虚陪国士名，夔龙身已系升平。卿云生绕罗含宅，爱日长悬李密情。夹路啼莺花雾湿，过江冰鲙玉盘清。蓬莱急望神仙履，倦客烟波拟濯缨。
罗钦瞻邀集梅花书屋
作者：龚鼎孳
朝代：明
体裁：七言律诗

张灯高馆美淹留，况有南枝散旅愁。座入林风香似水，檐涵霜月白于秋。名山梦欲移孤艇，雄饮欢如得一州。何逊总深东阁兴，可无分醉到罗浮。
羚山寺·其一
作者：龚鼎孳
朝代：明
体裁：五言律诗

幕府楼船发，江波近酒清。塔浮栖怖鸽，山暖逼啼莺。锦缆条风曲，春衣玉辔轻。携柑兼折柳，情逐海云生。
羚山寺·其二
作者：龚鼎孳
朝代：明
体裁：五言律诗

出寺重扶醉，谈深白氎斜。荔园春买蚁，榕岸曲盘蛇。草细回金埒，泉香吐碧沙。扁舟愁易别，更载佛桑花。
老友阎古古重逢都下感赋·其一
作者：龚鼎孳
朝代：明
体裁：七言律诗

十载逢人问死生，相看此地喜还惊。破家仍可归张俭，无礼真当责晏婴。过眼山川来倚杖，吞声宾客纵班荆。姓名已变诗篇在，尚恐人传变后名。
老友阎古古重逢都下感赋·其二
作者：龚鼎孳
朝代：明
体裁：七言律诗

城南萧寺忆连床，佛火村鸡五夜霜。顾我浮踪惟涕泪，当时沙道久苍凉。壮夫天路非无策，老伴逢春各有乡。安得更呼韩赵辈，短裘浊酒话行藏。
胡彦远归武林吴梅村纪伯紫各有诗赠别步原韵二首 其一 和梅村
作者：龚鼎孳
朝代：明
体裁：古风

素士若名山，到门忘尔汝。幽溪如美人，含情澹容与。六年西子湖，吾梦落中渚。苍然南屏月，投老已心许。相思不相见，明河耿芳杼。岂意湖上客，京华等羁旅。振衣嵩雒尘，林涧不遑处。斗酒话今夕，是间犹有侣。韩纪尚云卧，吴曹竟霞举。予怀在冥鸿，谁甘吓腐鼠。寺门三月花，归棹一江雨。悠悠行路人，安知此中语。双屐破苔藓，群木交庭墅。春水添几尺，白鸥过前屿。为歌招隐诗，清欢共延伫。
胡彦远归武林吴梅村纪伯紫各有诗赠别步原韵二首 其二 和伯紫
作者：龚鼎孳
朝代：明
体裁：古风

风雨起平津，白日蛟螭走。飞沙过庭树，春樽负初柳。月朔坐松扉，茶香浮晴牖。惆怅采兰约，芳辰复不偶。世事付弹剑，悲歌代击缶。千仞尚鸾翮，一跌竟虎口。范蔡亦何常，浮云自翻手。周颙草堂在，惜哉为谁有。高车带倾覆，静者观已久。浩然赋归休，夫子诚善诱。过从历冬春，情亲与我厚。惜别重踟蹰，合离俱不苟。君薄缨组俦，吾惭巾帼妇。英游翩京雒，大雅畴能右。谭深病间作，木榻坐相守。荧荧灯火青，窗花对药臼。揽鬓各问年，一岁增老丑。太息平生心，艰难顿成负。飘摇如落叶，群态更挥帚。空岩梧竹深，斯志能酬否。未抱汉阴瓮，虚耽子云瓿。冠盖烂天衢，何者不衰朽。言寻霞外驾，豁此区中友。鼎鼎天壤间，娱亲托升斗。柴桑固真洁，扣门义熙后。乾坤纷金铁，仆马犹刍糗。黄绮不可作，沮溺恒堪耦。沧海急中流，相期唯白首。为问五朱轮，何如宫一亩。
胡氏斋中观剧·其一
作者：龚鼎孳
朝代：明
体裁：七言绝句

又见秾花杜曲飞，一年一度缕金衣。紫丝围里春长住，不许流莺唤便归。
胡氏斋中观剧·其二
作者：龚鼎孳
朝代：明
体裁：七言绝句

姗姗玉屧下来迟，似是微嗔薄倦时。半面红酥遮不定，夕阳偏上远山眉。
胤倩偕袁中丞之山左用往岁送归武林四诗韵为别·其一
作者：龚鼎孳
朝代：明
体裁：七言律诗

频年聚集改暄凄，乘兴翩然胜剡溪。蓬迹总难分去住，花时何计快招携。牵衣垂柳心堪折，看世浮云态已齐。回忆虎坊桥畔别，一阶残月影全迷。
胤倩偕袁中丞之山左用往岁送归武林四诗韵为别·其三
作者：龚鼎孳
朝代：明
体裁：七言律诗

二东风俗渐心轻，本计全觇揽辔清。盗侠探丸遮斥堠，流人投匦累公卿。石壕啼哭难逃吏，坤轴飘摇几劝耕。草檄飞书劳阮瑀，借筹先采道州行。
胤倩偕袁中丞之山左用往岁送归武林四诗韵为别·其二
作者：龚鼎孳
朝代：明
体裁：七言律诗

京华滚滚斗冠裾，游戏谁同纵壑鱼。此去偏怜秋月近，将离却遣酒杯疏。诸侯礼重笙簧外，名土亭留鼓角馀。榻倚油幢冰雪满，焚香终日对清虚。
胤倩偕袁中丞之山左用往岁送归武林四诗韵为别·其四
作者：龚鼎孳
朝代：明
体裁：七言律诗

倦游心事托江湖，长日空斋长绿芜。却扫犹欣群彦至，临分乍觉一身孤。星河合并人将老，车骑雍容子甚都。归舸早能过沇济，羡鱼何必四腮鲈。
胥江驿
作者：龚鼎孳
朝代：明
体裁：五言律诗

腊向天南失，春长岸草浮。白沙吹蛤细，黄蕊到蜂稠。水哨排连舸，江云出断邮。涛翻喧濑过，惊起笛边鸥。
自兰溪趋龙游戏占
作者：龚鼎孳
朝代：明
体裁：七言绝句

平沙细瀫总波澜，顽石谽谺溅橹残。正向天关愁九折，销魂却过相公滩。
自龙游趋衢州作
作者：龚鼎孳
朝代：明
体裁：古风

吾家石芙蓉，几案秀森触。其峰三十二，洞壑肖颇酷。摩挲浴空翠，烟雾时断续。辞汝远行游，宵征指炎毒。阴雷中夜斗，凌晓见晴旭。遥峦插青苍，到眼一惊告。联娟媚罗幕，对镜看已足。归枻急踰岭，雪水早消蜀。绸缪复怀袖，如理登临梮。篙子疲险陷，吾徒忍欣瞩。越人长水滨，弄舟幸成俗。滩声激长啸，羡彼云中鹄。
至吉水忽雨
作者：龚鼎孳
朝代：明
体裁：五言律诗

渐觉星光敛，微看烛影寒。城阴惊到雨，天黑倖过滩。明日孤篷小，前山滑路盘。江醪真藉汝，愁坐送更阑。
至白下卞楚玉招饮方子唯园亭·其一
作者：龚鼎孳
朝代：明
体裁：七言律诗

六朝烟雨护茆柴，韦杜城南致自佳。砌草将连浮白座，林花初湿踏青鞋。三山苍翠低横槛，万个琅玕绿到斋。日暮倚风春转薄，不妨轻缀辟寒钗。
至白下卞楚玉招饮方子唯园亭·其二
作者：龚鼎孳
朝代：明
体裁：七言律诗

朱栏长似郁金薰，衣袖香多不易闻。鸠妒冶游频唤雨，凤遥人代竟为云。绕庭红影迷三月，入座清狂咏五君。痛饮那须愁醉尉，玉山倾倒正论文。
至白下吴岩子以诗见贻展玩之馀辄为遥和此篇兼送其卜居湖上
作者：龚鼎孳
朝代：明
体裁：古风

送春犹及柳丝风，杜宇情多绕故宫。草长六桥香欲去，花飞三月梦初逢。青溪烟雨知何代，后庭玉树纷难再。啼乌应改旧朱楼，当年人影双双在。万里飘零岂自繇，鸱彝一艇还绸缪。博山帘捲开芳咏，无数红兰正并头。九天咳唾明珠坠，玉钩敲醒鹦哥醉。闺阁文章事已奇，江山罨画家如寄。千秋逸韵落晴湖，庑下何须更僦吴。为著风流高士传，敢题金粉丽人图。
舒章请假南行同秋岳赋送四首·其一
作者：龚鼎孳
朝代：明
体裁：七言律诗

游倦空悲荐赋年，春山细雨正闻鹃。燕台久贱黄金骨，吴客难消紫罽天。入夜风烟摇短烛，隔江花草迓归船。生还早觅伤心侣，乱后人才不似前。
舒章请假南行同秋岳赋送四首·其三
作者：龚鼎孳
朝代：明
体裁：七言律诗

穷涂生事泣枯鱼，纵壑欣闻得遂初。渐有移文嘲俗驾，早看投绂赋閒居。愁迷张翰江东路，好报任安太史书。落日重城还矫首，茂陵碧草长春馀。
舒章请假南行同秋岳赋送四首·其二
作者：龚鼎孳
朝代：明
体裁：七言律诗

采隐何须更买山，几年风雨望阳关。千秋物忌高文在，七尺天容此日閒。折柳可怜双鬓换，飞鸿又送一人还。长门薄命甘沦落，不向寒鸦比玉颜。
舒章请假南行同秋岳赋送四首·其四
作者：龚鼎孳
朝代：明
体裁：七言律诗

失志无劳泣玉明，麻衫草屩旧书生。座中幸免题家令，天下谁能骂正平。招隐尚怜同病客，当杯重续短歌声。故山薇蕨犹豺虎，畏路须如折坂行。
舟中对雨有怀秋岳·其一
作者：龚鼎孳
朝代：明
体裁：五言律诗

兼旬湖上别，柳幔对湖楼。云物还吴苑，春星忆醉游。短篷深听雨，残角晚辞秋。明日丹阳酒，何人信客愁。
舟中对雨有怀秋岳·其三
作者：龚鼎孳
朝代：明
体裁：五言律诗

每见诗篇进，高歌慰路难。世情双对酒，吾道一加餐。赵壁坚能拔，吴钩短自看。齐名伤计左，决策傍渔竿。
舟中对雨有怀秋岳·其二
作者：龚鼎孳
朝代：明
体裁：五言律诗

二月西陵聚，中塘凫雁生。花明淹伏枕，烽急骇谈兵。白袷门长闭，青山虎昼行。惊心重此别，江色戍云平。
舟中对雨有怀秋岳·其五
作者：龚鼎孳
朝代：明
体裁：五言律诗

交当朱户绝，迹岂酒人疏。浊俗彝门辔，平生叔夜书。雀罗谙变态，龟策阻端居。天意飘零见，良朋庶起予。
舟中对雨有怀秋岳·其六
作者：龚鼎孳
朝代：明
体裁：五言律诗

膺门诚岳峙，龙性自鸿冥。江海悬卿月，文章动客星。欢娱南国舫，出处北山铭。学道宜身健，丹崖芝桂青。
舟中对雨有怀秋岳·其四
作者：龚鼎孳
朝代：明
体裁：五言律诗

感子东山句，悽余避世心。天低王粲井，木落楚臣吟。丝竹乾坤晚，蓬蒿战伐深。寒宵灯烛短，实畏二毛侵。
舟中杂诗和家木公兄秋吟韵·其一
作者：龚鼎孳
朝代：明
体裁：七言律诗

红栏碧树渐江东，到处诗瓢伴酒筒。万事回看如逝水，一归真不负秋风。曼容薄禄初心在，彭泽扁舟早岁同。抱膝海天谣诼远，南荣寄傲岂途穷。
舟中杂诗和家木公兄秋吟韵·其七
作者：龚鼎孳
朝代：明
体裁：七言律诗

路厄孙刘事有无，行藏萧瑟一樽孤。关山雨雪闻横笛，朝省风云悔滥竽。世事险如探虎尾，南枝香欲上蜂须。鸱彝片舸凌千顷，不铸黄金亦壮图。
舟中杂诗和家木公兄秋吟韵·其三
作者：龚鼎孳
朝代：明
体裁：七言律诗

骂坐书空态总降，云装烟屐动枫江。乍容鸣雁逃金镝，却放疏花扑玉缸。经岁风波喧北部，何山梧竹倚南窗。晴沙细縠平如掌，樯蝶惊回宿鹭双。
舟中杂诗和家木公兄秋吟韵·其三十
作者：龚鼎孳
朝代：明
体裁：七言律诗

避谗策已决三缄，答客书真倦百函。有酒贫堪调绿绮，无官泪不洒青衫。汝南月旦仍遗老，江左风神果石岩。寄谢贵游吾割席，长淮今日过征帆。
舟中杂诗和家木公兄秋吟韵·其九
作者：龚鼎孳
朝代：明
体裁：七言律诗

投老湖山愿未乖，风烟满地一青鞋。香飞急管金楼曲，醉倚名花玉篆牌。斜日幅巾随野眺，胜游群从畅幽怀。八驺七尺谁堪羡，大有馀生蔗境佳。
舟中杂诗和家木公兄秋吟韵·其二
作者：龚鼎孳
朝代：明
体裁：七言律诗

得填丘壑任衰慵，况有琴樽客路从。车耳息时人下泽，枕函支处日高舂。青春湖海停鸣角，皓首行藏付短筇。荡荡天门开白日，夏云谁幻九疑峰。
舟中杂诗和家木公兄秋吟韵·其二十
作者：龚鼎孳
朝代：明
体裁：七言律诗

物论犹关恕涧阿，宾朋命驾入山多。宦情冷尽风中箨，幽思繁如雨后莎。自耐秋萤閒白羽，更无春黛点青螺。东都冠盖飘黄发，争向骊驹挽玉珂。
舟中杂诗和家木公兄秋吟韵·其二十一
作者：龚鼎孳
朝代：明
体裁：七言律诗

续史谈经汉大家，兰台东观事非赊。尺书劝我团瓢胜，逸与遥怜杖履斜。长日烂柯消贝叶，绛云劫火涌琪花。妙香拟筑维摩室，杨柳青溪旧覆鸦。
舟中杂诗和家木公兄秋吟韵·其二十七
作者：龚鼎孳
朝代：明
体裁：七言律诗

药裹栖迟据地心，江山憔悴更行吟。金闺叶落怜秋枕，楼盖云寒到暮砧。岂有严徐偏泛驾，偶谐侨札辄焚琴。萧条季重怜同调，怅望弇园十亩阴。
舟中杂诗和家木公兄秋吟韵·其二十三
作者：龚鼎孳
朝代：明
体裁：七言律诗

太平钧轴薄浮名，厨俊虚传倒屣迎。上殿虎争心已倦，乘风隼击气须横。敢言摘比黄台蔓，终恃天容白马生。旧雨再逢如隔世，江干灯火急飞觥。
舟中杂诗和家木公兄秋吟韵·其二十九
作者：龚鼎孳
朝代：明
体裁：七言律诗

海南风物谱红盐，锦荔苍榕万岭尖。蛮石棹惟明月载，云山衣肯早春淹。平生处默香投水，归去君平昼下帘。萝屋天寒脩竹里，薄烟疏雨耐廉纤。
舟中杂诗和家木公兄秋吟韵·其二十二
作者：龚鼎孳
朝代：明
体裁：七言律诗

西溪竹树渺云庄，藜榻衔杯夜语狂。人忆玉骢分紫陌，箩如银汉隔红墙。柳边射鸭风千缕，屋角啼莺月一方。独有凤池陪从暇，龙潭秋水思茫茫。
舟中杂诗和家木公兄秋吟韵·其二十五
作者：龚鼎孳
朝代：明
体裁：七言律诗

中朝风度凛凝丞，强项谐时事岂能。法从已停沙苑马，谏书空叠剡溪藤。分张鸿爪留春雪，占测鹓班怕木冰。为羡振衣匡岳顶，万峰秋并玉棱层。
舟中杂诗和家木公兄秋吟韵·其二十八
作者：龚鼎孳
朝代：明
体裁：七言律诗

多生结习绕烟岚，石老泉香半偈庵。一自远公容入社，十年弥勒与同龛。青松挥麈人频散，枯树攀条泪岂堪。幽涧肯馀瓶拂老，竹林斜日记携柑。
舟中杂诗和家木公兄秋吟韵·其二十六
作者：龚鼎孳
朝代：明
体裁：七言律诗

丹山碧水夹华辀，才报褰帷已掉头。上考无如轻薄尹，左官聊洗瘴烟愁。平消嵇吕追攀迹，却话江湖偃卧秋。鼓角临渝衰草白，几时才共赤松游。
舟中杂诗和家木公兄秋吟韵·其二十四
作者：龚鼎孳
朝代：明
体裁：七言律诗

惊心曾似夕阳亭，浪迹还疑水上萍。乌桕带霜秋雁断，红蕉吹角逐臣听。人怜襆被三冬远，帝许看山一路青。计日游嫌开柁晚，金风落尽菊花铃。
舟中杂诗和家木公兄秋吟韵·其五
作者：龚鼎孳
朝代：明
体裁：七言律诗

故人生事足柴扉，独立沧江过落晖。倦翮久知林岫好，素鳞能动薜萝稀。孤篷岭海愁环辙，一瞬云霄倖拂衣。招隐移文真缟带，小山丛桂北山薇。
舟中杂诗和家木公兄秋吟韵·其八
作者：龚鼎孳
朝代：明
体裁：七言律诗

浊水清尘岂易齐，五云回首片帆低。卖浆击筑空悲愤，射覆投壶自滑稽。日丽轩墀无宠鹤，霜青茅店有闻鸡。跕鸢老大羞铜柱，乘兴居然类剡溪。
舟中杂诗和家木公兄秋吟韵·其六
作者：龚鼎孳
朝代：明
体裁：七言律诗

屡空高斋恒晏如，穷年寂寞守玄居。病回五岳堪携杖，老去三间未结庐。无累鹿门偕隐地，最驯龙性绝交书。閒情托寄还焚砚，不遣微云点太虚。
舟中杂诗和家木公兄秋吟韵·其十
作者：龚鼎孳
朝代：明
体裁：七言律诗

浩荡云飙恣往来，燕昭台望郁孤台。怀沙兰蕙纷奇服，入雒文章总祸胎。他日柴荆留岁月，此行岩壑感风雷。深灯酬劝河干酒，一笑巡檐索共梅。
舟中杂诗和家木公兄秋吟韵·其十一
作者：龚鼎孳
朝代：明
体裁：七言律诗

谢家诗卷阮家贫，茅屋荆花自结邻。穷鸟转淹迎榻话，归鸦先报倚闾人。投关车骑惭休汝，痛哭封章抵过秦。春草又看江上别，白蘋风雨送孤臣。
舟中杂诗和家木公兄秋吟韵·其十七
作者：龚鼎孳
朝代：明
体裁：七言律诗

极目沧波兴乍骄，数峰青更隔江招。穿林烟雾回幽磬，捲幔楼台出洞箫。漫向谷风吟苦叶，日宽弹事到甘蕉。桄榔雨霁移征舸，忍负东吴二月潮。
舟中杂诗和家木公兄秋吟韵·其十三
作者：龚鼎孳
朝代：明
体裁：七言律诗

侧身浮世百忧繁，往事频销逐客魂。五夜凄风迷贯索，半生白日送戎轩。扫门偏懒公孙阁，抱瓮长虚仲蔚园。高卧残年容啸傲，肯因摇落辄声吞。
舟中杂诗和家木公兄秋吟韵·其十九
作者：龚鼎孳
朝代：明
体裁：七言律诗

风尘词赋愧枚皋，挟瑟平辞鄠杜豪。钿扇正开椒殿迥，彤云真倚柏梁高。青葱树好栖鸾凤，黄绶官难敌蟹螯。星借少微聊作使，也持湛露洒江涛。
舟中杂诗和家木公兄秋吟韵·其十二
作者：龚鼎孳
朝代：明
体裁：七言律诗

饮章录牒急同文，敢诩龙门似李君。贝锦命才回斗极，寒灰心转笑浮云。柯亭旧侣孤弦折，蓬鬓秋霜四海闻。何日名山传党锢，浊流终古藉堤坟。
舟中杂诗和家木公兄秋吟韵·其十五
作者：龚鼎孳
朝代：明
体裁：七言律诗

南亩蒿莱已半删，市楼灯火映重关。流人渐许稀征戍，群盗何忧更满山。扶杖恩膏三辅外，横经几席八窗间。调羹辛苦烦黄阁，拂袖能容击壤间。
舟中杂诗和家木公兄秋吟韵·其十八
作者：龚鼎孳
朝代：明
体裁：七言律诗

小草频年困系匏，鹤栖何地一枝巢。铛容雪夜蹲鸱熟，壶为长歌老骥敲。渐喜东华埋姓字，却凭南岳解讥嘲。疏狂客至蓬蒿掩，好事无劳载酒肴。
舟中杂诗和家木公兄秋吟韵·其十六
作者：龚鼎孳
朝代：明
体裁：七言律诗

清谈名理问逃禅，花底经声绣佛年。小阁已虚啼鸟径，轻装不载买山钱。苍藤细草沾吟屧，破砚残书缀画船。安得春田操作暇，虫鱼日伴老夫笺。
舟中杂诗和家木公兄秋吟韵·其十四
作者：龚鼎孳
朝代：明
体裁：七言律诗

堠火军书隔舞干，刀环万里月中看。求金少府梯航疾，捲甲南徐井灶安。铜鼓五溪封积雾，楼船百越乱鸣滩。务农息战何年事，诸将功名盛筑坛。
舟中杂诗和家木公兄秋吟韵·其四
作者：龚鼎孳
朝代：明
体裁：七言律诗

揽镜闲凭朔雪欺，酒年棋日乐难支。东方一饱何堪傲，侯霸三公本是痴。清庙牺怜文绣误，赤霄凤任羽毛垂。上尊槃水须臾事，梦醒金瓯只皱眉。
舟中杂诗和家木公兄秋吟韵康小范枉迓于淮阴道中轻舟相失遂抵八宝复同李素臣从雨中回棹过访时予方有堕水之厄欢叹竟日纪谢二章即用其移居旧韵·其一
作者：龚鼎孳
朝代：明
体裁：七言律诗

菰芦命驾慰离居，今雨人如旧雨初。鸥桨晓寒来二仲，蛟宫魂返笑三闾。荒江灯火南州榻，世事风波北阙书。早晚荐雄陪羽猎，莫因谕蜀侈相如。
舟中留别姜如农仍用谢康乐韵
作者：龚鼎孳
朝代：明
体裁：古风

乍见即临岐，为欢亦已迫。迢迢经岁心，持向万里客。早衰各问年，十载如一夕。往事积凄叹，对酒反不适。当时痛饮人，绸缪踰亲戚。存者已晨汉，况乃河山隔。吴江春草繁，愁远不可摘。俗薄防面难，相烦为剖析。古道照别颜，行行觊重觌。
舟中立春
作者：龚鼎孳
朝代：明
体裁：七言律诗

罢酒天隅感鬓华，客心惊对日南花。春王自布条风令，星使虚淹北斗槎。万里紫宸喧佩玉，三冬白浪送鸣笳。馆娃今夜刀环月，应逐银幡綵燕斜。
舟发建德作
作者：龚鼎孳
朝代：明
体裁：古风

素濑袅回漪，风急帆更缓。节险岞崿怒，嶂阻沦涟断。量壑净可拭，倒景翠交款。恐泥兆夕佳，叹逝涤中懑。濯缨既怀新，弛带匪任诞。讵信鱼鸟心，高沈胜偏纂。势诡理亦齐，目炫赏翻短。言采晔晔芝，式叶筛筛竿。寒岩秀层萝，圭步幻悽煖。皓发悔宛辔，丹灶企行散。林涧纷娱悦，忘忧岂弦管。
舟发珠江
作者：龚鼎孳
朝代：明
体裁：七言绝句

岭南风日丽初春，江上离筵载酒频。莫笑游装输陆贾，一船花鸟伴归人。
舟次丹徒乘夜疾发同善持君限韵·其一
作者：龚鼎孳
朝代：明
体裁：五言律诗

风定鸣榔夕，灯摇罢酒心。循烟知水驿，隔舫聚吴音。伐鼓前溪月，栖乌落木阴。卧游尘梦少，清切阅千林。
舟次丹徒乘夜疾发同善持君限韵·其二
作者：龚鼎孳
朝代：明
体裁：五言律诗

十年江上约，乘兴慰吾曾。白雁惊蓬鬓，青峰放晚层。星高渔罢戍，沙浅鹭窥灯。渡口寒潮急，秋声带广陵。
舟泊吴门叶圣野枉诗赠别京口寄答兼用志怀
作者：龚鼎孳
朝代：明
体裁：七言律诗

鸣榔水驿晚秋催，人逐霜鸿度越来。一别酒楼愁岁往，重过幽巷问花回。金阊文苑东南盛，蓬鬓乡关鼓角哀。独把玉琴随短剑，大江星斗照衔杯。
舟泊吴门喜晤秋岳兼读见怀诗和答·其一
作者：龚鼎孳
朝代：明
体裁：五言律诗

各有关心事，何辞命驾行。月中淮海梦，霜后阖闾城。地好忘离乱，家残近友生。相逢曾几日，日日管弦鸣。
舟泊吴门喜晤秋岳兼读见怀诗和答·其三
作者：龚鼎孳
朝代：明
体裁：五言律诗

九日平山路，登高一忆君。征鸿何日到，落木半空闻。江阔怜秋去，人来坐夜分。相看俱未老，身隐不妨文。
舟泊吴门喜晤秋岳兼读见怀诗和答·其二
作者：龚鼎孳
朝代：明
体裁：五言律诗

大雅吾师表，宁论李与苏。波澜奇后老，风格别来孤。天意存诗史，人间有畏途。买山同闭户，亦拟著吴都。
舟泊吴门喜晤秋岳兼读见怀诗和答·其四
作者：龚鼎孳
朝代：明
体裁：五言律诗

莫忆铜驼涕，烟波惬远游。江枫閒对酒，吴苑晚维舟。箫鼓愁中事，林泉物外谋。丹霄鹓鹭满，端不妒千秋。
舟漏既窒复入于江时已薄暮
作者：龚鼎孳
朝代：明
体裁：五言律诗

荡舟临石岸，舵侧斧斤稠。颠沛谋方合，溪山景已遒。天心争尺寸，岁事警淹留。饱阅安危理，吾生藿食休。
舟经太白楼怀古·其一
作者：龚鼎孳
朝代：明
体裁：七言绝句

天马龙巾梦里游，沉香醉罢夜郎流。华清绣岭寒烟外，尚有任城太白楼。
舟经太白楼怀古·其二
作者：龚鼎孳
朝代：明
体裁：七言绝句

爱解金龟贳玉壶，山阴茆宇海天孤。谪仙狂客风流并，比较南池胜鉴湖。
舟至淮阴与家弟孝积小饮·其一
作者：龚鼎孳
朝代：明
体裁：五言律诗

雁聚长河夕，云连故国阴。槛风催烛短，旅腊对愁深。飘泊还山梦，艰难负米心。当杯能惜醉，铁骑正如林。
舟至淮阴与家弟孝积小饮·其二
作者：龚鼎孳
朝代：明
体裁：五言律诗

残星明晚阁，语笑卜更阑。蒿酒输淮苦，梅花近北寒。沙驼门外路，冰鲙客中盘。萧瑟怜兄嫂，长歌行路难。
舟触石几沉急移江干从者负之登岸始免
作者：龚鼎孳
朝代：明
体裁：五言律诗

宝应风樯后，惊涛复满船。俱当残荻路，况是积阴天。俗薄愚三老，心长阻一川。平生忠信意，无策谢迍邅。
舟过皖江风雨昼泊
作者：龚鼎孳
朝代：明
体裁：五言律诗

帆逼晨光散，江声乍觉喧。阴雷沙岸动，急雨客心翻。春后蛟龙大，愁边凫雁昏。青山云树好，何计豁天门。
舟过秦邮喜晤王铁山司空兼寿其五十初度·其三
作者：龚鼎孳
朝代：明
体裁：七言律诗

竹西箫管杂歌呼，潦倒难将再拜扶。天地只今馀带甲，烟波何意狎提壶。摊钱晚阁红妆出，射虎南山白草枯。吾道陆沉丘壑在，高阳名姓满潜夫。
舟过秦邮喜晤王铁山司空兼寿其五十初度·其二
作者：龚鼎孳
朝代：明
体裁：七言律诗

五十司空遽拂衣，江湖万里一柴扉。鸣笳出塞头先白，蹈海藏山事已违。玉帐王侯环马首，金城勋业付鱼矶。唾壶欲碎追年少，不信吾徒老大非。
舟过秦邮喜晤王铁山司空兼寿其五十初度·其五
作者：龚鼎孳
朝代：明
体裁：七言律诗

朔陲回首暮云高，田舍风酸解战袍。岂有名山栖管乐，却令白日醉戎涛。掀髯座上横僧笠，卖酒楼头卧宝刀。扪虱缓谈天下事，中原戈戟尚如毛。
舟过秦邮喜晤王铁山司空兼寿其五十初度·其四
作者：龚鼎孳
朝代：明
体裁：七言律诗

折槛初排虎豹丛，飞书请剑得明公。当年钩党名难解，天下英雄见略同。世事悲欢华发外，馀生放诞酒杯中。伤心曲突关宁计，玉笛空回草木风。
舟过秦邮喜晤铁山司空
作者：龚鼎孳
朝代：明
体裁：七言律诗

芒砀天低万马秋，垂纶乞食老沧洲。贫厨浊酒宽霜鬓，高枕青山笑敝裘。江左竟挥王导涕，人间并忌李膺舟。蓬蒿客过还深掩，莫遣尘侵百尺楼。
舟阻阿城闻陈龚二生适自都门后至小饮半晌而别·其一
作者：龚鼎孳
朝代：明
体裁：七言绝句

问水愁风客绪纷，柁楼横笛隔江云。如何花外长安月，玉管鹍弦此地闻。
舟阻阿城闻陈龚二生适自都门后至小饮半晌而别·其二
作者：龚鼎孳
朝代：明
体裁：七言绝句

燕市风高撼短裘，五湖人倦五陵游。琵琶任奏江州曲，丝竹吴天总散愁。
花下同伯紫作·其一
作者：龚鼎孳
朝代：明
体裁：七言律诗

梨雨初收发野棠，惜春人为送春忙。名花老去愁含态，胜日欢多醒亦狂。城号锦官原烂熳，云为神女总荒唐。晚风寒急思燕玉，安得温柔有此乡。
花下同伯紫作·其二
作者：龚鼎孳
朝代：明
体裁：七言律诗

木兰艇子楫沙棠，花里扁舟入梦忙。冶叶倡条春自驻，玉箫金管客须狂。浓香三阁怜江左，好句双鬟想盛唐。醉倚繁弦歌子夜，不知红烛是他乡。
花下同古古作·其一
作者：龚鼎孳
朝代：明
体裁：七言律诗

海棠万蕊已含珠，老伴难令胜日孤。但坐无妨倾一石，有花何地不三吴。藏名岁月消龙腹，失计文章怵虎须。银漏半残清啸出，天街衣马兴全殊。
花下同古古作·其三
作者：龚鼎孳
朝代：明
体裁：七言律诗

芳草沿缘韦曲西，玉河烟雨接前溪。心閒沙鸟凭争席，态变浮云笑突梯。破睡人添三径寂，开帘花卷一峰低。关情杜宇催归后，桑树鸣鸠恰恰啼。
花下同古古作·其二
作者：龚鼎孳
朝代：明
体裁：七言律诗

旗亭风散柳花香，渐有浓阴拂女墙。客路春随寒食去，中年心对故人长。且教华发逃欢伯，岂有浮名大夜郎。故态能狂狂亦得，东都九鼎系严光。
花下同古古作·其五
作者：龚鼎孳
朝代：明
体裁：七言律诗

青春花月兴难穷，祓禊人来感惠风。命驾心期千里后，关樽灯火一年中。江湖星岂依侯霸，龙凤名应让德公。天气殊佳须小住，玉琴诗句□孤桐。
花下同古古作·其六
作者：龚鼎孳
朝代：明
体裁：七言律诗

早霜移到早莺天，好友颜从数见鲜。万事总输银凿落，五陵争斗锦连钱。季鹰老去全思鲙，丁令归来悔学仙。榻共岁寒寒食夜，春星不寐也堪怜。
花下同古古作·其四
作者：龚鼎孳
朝代：明
体裁：七言律诗

最怜春尽得春晴，无救青苔闭户生。往事回看俱失马，长安相劝只闻莺。欢逢秉烛天难夜，身托衔杯晚自惊。箬笠芒鞋呼便去，那言世未弃君平。
花朝一绝句
作者：龚鼎孳
朝代：明
体裁：七言绝句

隔岁云迷岭树斜，鹧鸪声里梦还家。那堪对酒花朝过，肠断东风落一花。
花朝前一日同友沂子俶髯孙髴渊集雪航薛雨堂·其一
作者：龚鼎孳
朝代：明
体裁：七言律诗

千峰花事助春衫，犹滞江东雪后帆。纵酒世能容阮籍，触屏语任教陈咸。林香破雾龙还蛰，薮泽张罗凤已凡。十二珠帘晴不捲，处堂谁与辨呢喃。
花朝前一日同友沂子俶髯孙髴渊集雪航薛雨堂·其二
作者：龚鼎孳
朝代：明
体裁：七言律诗

春愁莫遣鬓毛侵，物外谋欢醉至今。芳月一帘宜白袷，迎风三叹惜朱琴。青骢乍系幽兰梦，红粉能明国士心。耽胜肯辞恒秉烛，妒花戈戟正如林。
花朝友沂孝威同集尊拙斋·其一
作者：龚鼎孳
朝代：明
体裁：五言律诗

结交千里驾，纵酒百年身。江海谋归计，莺花得故人。薄游金马倦，高卧玉窗春。云壑移文晚，狂夫懒是真。
花朝友沂孝威同集尊拙斋·其三
作者：龚鼎孳
朝代：明
体裁：五言律诗

扬州歌舞散，春色此平分。垂柳初开径，飘蓬一醉君。玉笙江梦远，画角晚愁闻。青遍蘼芜路，归鸿实爱群。
花朝友沂孝威同集尊拙斋·其二
作者：龚鼎孳
朝代：明
体裁：五言律诗

天意高难问，浮生事有涯。能将几两屐，相就一樽花。远志输鸥鸟，人情尚鬼车。閒居饶物色，蜂煖欲成衙。
花朝友沂孝威同集尊拙斋·其四
作者：龚鼎孳
朝代：明
体裁：五言律诗

明月荆卿筑，春风嬴女箫。难持憔悴意，空惜短长条。薄醉分青眼，深镫忆翠翘。五陵游冶客，已负百花朝。
花朝同敬哉韫退玉叔尔唯舒章岕庵社集秋岳斋限韵
作者：龚鼎孳
朝代：明
体裁：五言律诗

客似春星聚，花犹旧雨繁。乱离淹筑市，风日懒文园。物态云千嶂，乡心酒一尊。为怜江鲍后，烟月至今存。
花朝同敬哉韫退玉叔尔唯舒章岕庵社集秋岳斋限韵十体
作者：龚鼎孳
朝代：明
体裁：七言绝句

垂柳重翻御苑风，客怀寥落一樽同。千山碧烧催芳草，渐有南天入望中。
花朝同敬哉韫退玉叔尔唯舒章岕庵社集秋岳斋限韵十体
作者：龚鼎孳
朝代：明
体裁：七言排律

穷途握手柳丝前，垆畔何辞惯十千。旧梦共迎青海月，新欢况及紫骝天。三霜京雒移蓬鬓，一代河山想断弦。送别莺声双阙晓，啼残凤蜡五侯烟。楚歌楚舞横中夕，春日春人负少年。鸿雪飘零惭栗里，兔葵摇落记桑田。修蛾黛减知难再，别鹤吟成祗自怜。鹦鹉已伤随赋去，杜鹃犹许傍花眠。何期入座南山色，近柱鸣笳北里边。爱倚文章消磊块，憎教意气比金钱。六朝风物心凄绝，万里冥飞兴邈然。翡翠啁嘈翻玉树，葡萄的历响珠泉。珊鞭争拂兰陵酒，虾菜闻归泖口船。彩笔象干清汉迥，冰蟾魄就故乡圆。庾徐失路因辞藻，苏李同时恨简编。吐事衔杯都欲尽，莫将名姓借人传。
花朝同敬哉韫退玉叔尔唯舒章岕庵社集秋岳斋限韵十体
作者：龚鼎孳
朝代：明
体裁：七言律诗

蹉跎生事尽悲歌，花底惟当唤奈何。孤调渐惊春雪散，浮踪犹恋酒星多。口衔石阙看弹剑，人阅铜驼厌枕戈。横笛莫吹杨柳曲，东风无计遣愁过。
花朝同敬哉韫退玉叔尔唯舒章岕庵社集秋岳斋限韵十体
作者：龚鼎孳
朝代：明
体裁：古风

高冈郁岧峣，梧子森成列。一朝化荆杞，凤凰不能食。翩翩江海人，来作燕赵客。事往计多忤，途穷步难择。飘零夙昔心，迢迢向华月。杂佩纷瑰瑜，动摇春风发。秦珠在泥涂，颠倒自差别。但坐饮醇酒，勿复谈契阔。烂熳扬马辈，岂供时世悦。西京一以徂，俯仰恣耿结。
花朝同敬哉韫退玉叔尔唯舒章芥庵社集秋岳斋限韵十体
作者：龚鼎孳
朝代：明
体裁：古风

长安古意存今夕，快饮豪歌过日昃。意气肯随屠狗尽，文章直夺云霞色。忆昔中原白雪声，壁垒如山刁斗横。一言脱口天风惊，拂袖能令万象生。其强不可及，光芒射开卷。标榜豁沉滞，高严类骄蹇。甘泉冷落弥年载，茂陵人往遗书在。残梦依稀记柏梁，风流未尽销桑海。数客萧条咏夕阳，长卿慢世接舆狂。胜游再续郢中调，岿然鲁殿扶灵光。珠玑忽泻银河水，古囊惨澹羞才鬼。一时客讶梁园多，七子名从建安起。墨池淋漓首欲濡，兴酣未许歌骊驹。且复叉手立天衢，贵人呵殿轰柴车。合欢宝钗横锦壶，磐石之计无事无。射虎将军雠醉尉，英雄颠倒誇时势。我辈粗分造物馀，千秋何与儿曹事。苏君之时诚未可，鸡肋宁堪饲豺虎。祢生鼓罢馀伉浪，丞相茵边慎倾吐，呜呼风波今失所。君不见日星上，风雅下。鸿鹄自有谋，胡为劳弋者。即论物态纷难忍，但说交游安可舍。天涯离合似春萍，花月招邀试一停。百年俯仰更何事，耐可浮沉作酒星。
花朝同敬哉韫退玉叔岕庵尔唯舒章社集秋岳斋限韵十体
作者：龚鼎孳
朝代：明
体裁：五言排律

诙谐师曼倩，愁思托张衡。纵酒心仍苦，弹棋局不平。铜仙初徙苑，玉马正朝京。万事烟霜改，频年鼓角惊。关山凄倚笛，父老望休兵。身在千秋失，心孤百感生。朔鸿催鬓发，幕燕误公卿。江左空三阁，天涯滞一檠。管宁今割席，伍举旧班荆。国色交兰畹，高言炫锦鲸。欢歌笳几叠，灯火月三更。惑溺啼乌曲，艰难猛虎行。壮怀耽逐鹿，春事艳闻莺。醉岂忧金尽，吟都比玉清。解怜凭欲杀，难遣未无情。尚有宾朋在，何辞羽盖迎。花宜笼赵瑟，璧肯易秦城。握手当风叹，拨眉变徵声。已嗟沧海晚，谁令泰山轻。陵谷苍茫后，徒伤结客名。
花朝后一日玄一招同友沂园次集岳云斋限韵·其一
作者：龚鼎孳
朝代：明
体裁：五言律诗

旗亭联骑晚，幽兴托平泉。石牖花飞雾，风帘柳酿绵。烟霞千日酒，时世五铢钱。何计扁舟就，春鸥共辋川。
花朝后一日玄一招同友沂园次集岳云斋限韵·其二
作者：龚鼎孳
朝代：明
体裁：五言律诗

风沙京雒色，频为绿樽移。金谷莺呼友，春泥燕哺儿。醉吟欹白氎，江月忆黄陂。久习嵇生懒，无书问树篱。
花朝后八日夏卤均携尊过西堂话别将返越东为太母营葬·其一
作者：龚鼎孳
朝代：明
体裁：七言绝句

枣花香后菊花天，采友斋头几醉眠。今日春樽银烛夜，将离欲赠采菱船。
花朝后八日夏卤均携尊过西堂话别将返越东为太母营葬·其二
作者：龚鼎孳
朝代：明
体裁：七言绝句

攀柏啼残马鬣成，秋风丙舍决躬耕。看君绕树归乌急，何限天涯誓墓情。
花朝春阴同伯紫兔床椒峰法乳孝阿集黑窑厂分赋四首·其一
作者：龚鼎孳
朝代：明
体裁：五言律诗

冶游须并日，何惜玉骢斜。忽报三更雨，真怜半吐花。薄云开午幔，幽屐试平沙。且复成良会，欢多减鬓华。
花朝春阴同伯紫兔床椒峰法乳孝阿集黑窑厂分赋四首·其三
作者：龚鼎孳
朝代：明
体裁：五言律诗

天近浮宫树，冰消绽渚蘋。樽前堪白袷，物外此青春。烟景千林夕，江湖一坐人。含情各吟啸，飞动不无神。
花朝春阴同伯紫兔床椒峰法乳孝阿集黑窑厂分赋四首·其二
作者：龚鼎孳
朝代：明
体裁：五言律诗

岁岁长安陌，暄迟负柳条。萍逢惟数子，花发又今朝。杂坐侵芳草，狂呼倚碧霄。台空尚萧瑟，相劝酒如潮。
花朝春阴同伯紫兔床椒峰法乳孝阿集黑窑厂分赋四首·其四
作者：龚鼎孳
朝代：明
体裁：五言律诗

袅袅清歌半，迢迢夜色沉。惊呼来好月，披豁到层阴。巷柝残鸦乱，风灯急鼓侵。还期同步屧，晴墅更花深。
花朝米紫来严方贻招同诸子集汪园即席赋·其一
作者：龚鼎孳
朝代：明
体裁：七言律诗

长安明月春无赖，一醉芳园即当家。薄海几人同步屧，甘泉今夕静边笳。难逢砥室繁香发，实爱空庭老树斜。排日锦骢油壁路，招携莫负五陵花。
花朝米紫来严方贻招同诸子集汪园即席赋·其二
作者：龚鼎孳
朝代：明
体裁：七言律诗

似开幽径江湖远，车马何缘得此宵。杂坐暖应回碧草，深樽欢欲动春潮。林莺索侣鸣将急，海鹤眠阶懒故骄。自倚北山松桂兴，淹留又度百花朝。
花朝过书云亭馆漫成 其四 是日驾幸南海子
作者：龚鼎孳
朝代：明
体裁：五言律诗

六飞熊馆出，碧草竞芳年。春为宸游丽，心从辇路悬。时平开老眼，病起得花天。珍重青骢骑，垂杨袅玉鞭。
花朝过书云亭馆漫成·其一
作者：龚鼎孳
朝代：明
体裁：五言律诗

但坐春风里，无花亦自香。芳菲偏此会，游冶即吾乡。莺语行零乱，鸥波渐渺茫。剧怜天气好，忍耐送斜阳。
花朝过书云亭馆漫成·其三
作者：龚鼎孳
朝代：明
体裁：五言律诗

日有江南梦，铜坑已落梅。那堪回雁地，争望早花开。薄醉鸣弦动，轻风白袷来。酒垆逢侠少，衣马亦多才。
花朝过书云亭馆漫成·其二
作者：龚鼎孳
朝代：明
体裁：五言律诗

竟日欢非易，流连况夜阑。一閒知候改，万事且川观。高阁山全到，春星坐不寒。分明红烛下，花路雪初乾。
花朝雨中扶病过梅岭时天已暝矣·其一
作者：龚鼎孳
朝代：明
体裁：七言律诗

一春阴霭却花朝，草细青泥马不骄。过雨苍松浑碧净，插天孤嶂果岧峣。健游岂胜穷归乐，乡梦难因旅病销。莫向岛门重寄眺，连山兵甲隐渔樵。
花朝雨中扶病过梅岭时天已暝矣·其二
作者：龚鼎孳
朝代：明
体裁：七言律诗

路危曾不改烟岚，昏黑偏将绝壁探。香入岸花摇石峡，林开风磴响幽潭。鹧鸪声送蛮云断，猿狖天惊紫雾含。欲洗客愁须并日，茶香笋绿到江南。
苍林梁司马报政二章应园次之请·其一
作者：龚鼎孳
朝代：明
体裁：七言律诗

西南王会方通道，海峤楼船渐罢兵。司马才原绳祖武，雕龙业况擅长城。壮猷方召年仍盛，名士安危系不轻。参佐风清纶羽暇，歌呼共指泰阶平。
苍林梁司马报政二章应园次之请·其二
作者：龚鼎孳
朝代：明
体裁：七言律诗

朔廷本意息鍪弧，录牒偏惊喘未苏。谁遣折冲尊九伐，顿闻膏雨遍三吴。林间耆旧真安枕，天下苍生旋赐酺。黄阁即今调鼎鼐，白头准拟卧菰芦。
苏幕遮·其四用范希文韵
作者：龚鼎孳
朝代：明

粉香城歌舞地。明月金宵，偏照双峰翠。一夜碧蟾凉似水，为送春归，特到红窗外。五更愁千叠思，对月端详，不许垂杨睡。珠箔檀肩长共倚。断鼓零箫，迸入留春泪。
范质公司马抗疏谪归寄怀二首和方孩未先生韵·其一
作者：龚鼎孳
朝代：明
体裁：七言律诗

敢言吾道必山林，尺疏清流忧患深。一代顾厨占进退，百年君父忍浮沉。月悬虎帐黄金甲，春满龙江白榜吟。天与溪山优硕果，为怜憔悴卜居心。
范质公司马抗疏谪归寄怀二首和方孩未先生韵·其二
作者：龚鼎孳
朝代：明
体裁：七言律诗

俯仰通津老不能，手排阊阖最高层。四朝宠辱心如水，万古云霄道得朋。去国大名争马剑，忧天双鬓短渔罾。角巾归第长潇洒，茗粥花溪退院僧。
荅梦航谢送盆梅
作者：龚鼎孳
朝代：明
体裁：古风

鸟雀散门阑，热客非吾友。讵意虎坊桥，尚卧龙潭叟。相期霜霰中，白头心共守。到眼一南枝，脱赠君须有。大地又春风，艰难残腊后。
荻港
作者：龚鼎孳
朝代：明
体裁：七言绝句

峰峦触眼青争到，波浪横江阔不愁。孤屿树阴浮岸堞，惊看荻港又移舟。
菊溪招同诸子集紫苔山房·其一
作者：龚鼎孳
朝代：明
体裁：五言律诗

共携岩壑意，人外聚清秋。城阙看回雁，江湖感纵鸥。漏怜今夕短，欢悟此生浮。似有南楼月，天因野屐留。
菊溪招同诸子集紫苔山房·其三
作者：龚鼎孳
朝代：明
体裁：五言律诗

暂逢官事歇，潇洒即名山。雪净行厨出，鸿轻岸帻还。清斋先客饱，名酒眷吾閒。不惜招邀屡，林花动别颜。
菊溪招同诸子集紫苔山房·其二
作者：龚鼎孳
朝代：明
体裁：五言律诗

色侵书幌润，过雨长青苔。高馆秋真到，朱弦醉更开。烛花凉倚槛，风叶乱行杯。万事宽浮白，深凭玉笛催。
菊溪招同诸子集紫苔山房·其四
作者：龚鼎孳
朝代：明
体裁：五言律诗

生涯惟药物，节序近萸房。老至青山狎，星前白苧长。乾坤今隐几，眉妩旧薰香。一笑春云驻，吾徒饱雪霜。
菜花
作者：龚鼎孳
朝代：明
体裁：七言绝句

海南万蕊腊中催，蛱蝶晴畦乱野苔。远峤人归春已暮，江干重见菜花开。
菩萨蛮
作者：龚鼎孳
朝代：明
体裁：词

斜阳拗作黄昏雨。天涯就是门前路。莫踏柳丝桥。柔肠一万条。花愁沾玉斝。回袂春星下。不惜褪归期。从头温别离。
菩萨蛮 其一 为严就斯侍读公子弥月
作者：龚鼎孳
朝代：明

彤墀亲见龙鸾草。珠柯又拂庭阶好。金粟月中香。吹来小凤凰。犀钱兼玉果。乐事从今夥。他日对枫辰。黄麻映璧人。
菩萨蛮 其一 同韶九西郊冯氏园看海棠
作者：龚鼎孳
朝代：明
体裁：词

年年岁岁花间坐。今来却向花间卧。卧倚璧人肩。人花并可怜。轻阴风日好。蕊吐红珠小。醉插帽檐斜。更怜人胜花。
菩萨蛮 其二 为许生洲长君佛摩题字
作者：龚鼎孳
朝代：明

九霄飞下青晴客。凤肩五色麟题石。棨戟旧家风。经传太史公。汝南能月旦。人物推东汉。放眼且高歌。摩云望佛◇。
菩萨蛮·七夕饮慈仁寺松下
作者：龚鼎孳
朝代：明
体裁：词

谁家楼上穿针巧。鹊桥吐出冰蟾小。肠断隔年秋。西风人白头。销磨儿女泪。只有逢场醉。不敢问流萤。一双何处星。
菩萨蛮·上巳前一日西郊冯氏园看海棠
作者：龚鼎孳
朝代：明
体裁：词

春花春月年年客。怜春又怕春离别。只为晓风愁。催花扑玉钩。娟娟双蛱蝶。宛转飞花侧。花底一声歌。疼花花奈何。
菩萨蛮·为严就斯侍读公子弥月
作者：龚鼎孳
朝代：明

彤墀亲见龙鸾草。珠柯又拂庭阶好。金粟月中香。吹来小凤凰。犀钱兼玉果。乐事从今夥。他日对枫辰。黄麻映璧人。九霄飞下青晴客。凤肩五色麟题石。棨戟旧家风。经传太史公。汝南能月旦。人物推东汉。放眼且高歌。摩云望佛◇。
菩萨蛮·为严就斯侍读公子弥月
作者：龚鼎孳
朝代：明
体裁：词

彤墀亲见龙鸾草。珠柯又拂庭阶好。金粟月中香。吹来小凤凰。犀饯兼玉果。乐事从今夥。他日对枫宸。黄麻映璧人。
菩萨蛮·为许生洲长君佛摩题字
作者：龚鼎孳
朝代：明
体裁：词

九霄飞下青晴客。凤肩五色麟题石。棨戟旧家风。经传太史公。汝南能月旦。人物推东汉。放眼且高歌。摩云望佛摩。
菩萨蛮·代友人惜别
作者：龚鼎孳
朝代：明
体裁：词

子规叫破山花血。银屏香瘦兰衾热。芳草约裙齐。浓愁妒马蹄。前溪从此渡。记取栖乌树。今夕定何年。人分月恰圆。
菩萨蛮·代友人惜别
作者：龚鼎孳
朝代：明

子规叫破山花血。银屏香瘦兰衾热。芳草约裙齐。浓愁妒马蹄。前溪从此渡。记取栖乌树。今夕定何年。人分月恰圆。斜阳幻作黄昏雨。天涯就是门前路。莫踏柳丝桥。柔肠一万条。花愁沽玉斝。回袂春星下。不惜褪归期。从头温别离。
菩萨蛮·其二
作者：龚鼎孳
朝代：明

斜阳幻作黄昏雨。天涯就是门前路。莫踏柳丝桥。柔肠一万条。花愁沽玉斝。回袂春星下。不惜褪归期。从头温别离。
菩萨蛮·其二
作者：龚鼎孳
朝代：明
体裁：词

锦香阵阵催春急。旧花又是新相识。纨扇一声歌。流莺争不多。紫丝围步屧。小立朱楼侧。帘外斗腰身。垂杨软学人。
菩萨蛮·其二用李太白闺情韵
作者：龚鼎孳
朝代：明

岚光倒影金波织。洞箫吹散孤云碧。吴越此南楼。遮灯有莫愁。回廊人小立，漏箭催何急。送月两三程。湿莺低柳亭。
菩萨蛮·初冬以言事系狱，对月寄怀
作者：龚鼎孳
朝代：明
体裁：词

冰绡冷织孤烟悄。檐涛声压花铃小。夜色上啼乌。青灯一壮夫。婵娟千种意。莫照伤时字。此夜绣床前。清光圆未圆。
菩萨蛮·同韶九西郊冯氏园看海棠
作者：龚鼎孳
朝代：明

年年岁岁花间坐。今来却向花间卧。卧倚璧人肩。人花并可怜。轻阴风日好。蕊吐红珠小。醉插帽檐斜。更怜人胜花。锦香阵阵催春急。旧花又是新相识。纨扇一声歌。流莺争不多。紫丝围步屧。小立朱楼侧。帘外斗腰身。垂杨软学人。
菩萨蛮·己酉春日，摩诃庵杏花下有感直方旧游
作者：龚鼎孳
朝代：明
体裁：词

蔚蓝一片山初染。粉红花底看人面。玉笛怕花飞。花开人莫归。当时花下客。把酒斜阳立。今日对斜阳。与花同断肠。
菩萨蛮·西郊海棠已放，风复大作，对花怅然
作者：龚鼎孳
朝代：明
体裁：词

爱花岁岁看花早。今年花较年时老。生怕近帘钩。红颜人白头。那禁风似箭。更打残花片。莫便踏花归。留他缓缓飞。
菩萨蛮·西郊海棠已放，风复大作，对花怅然
作者：龚鼎孳
朝代：明

爱花岁岁看花早，今年花较去年老。生怕近帘钩。红颜人白头。那禁风似箭。更打残花片。莫便踏花归。留他缓缓飞。
菩萨蛮·题画兰
作者：龚鼎孳
朝代：明

春风婉转朱栏曲。吹花直上烟鬟绿。芳韵一枝斜。镜中人是花。纤云摇更曳。衬出芙蓉雪。生爱靠香肩。倒言花可怜。
菩萨蛮·题画兰云扇
作者：龚鼎孳
朝代：明
体裁：词

春风宛转朱栏曲。吹花直上烟鬟绿。芳韵一枝斜。镜中人是花。纤云摇更曳。衬出芙蓉雪。生爱靠香肩。倒言花可怜。
萧五云太守之广陵
作者：龚鼎孳
朝代：明
体裁：七言律诗

绛帐曾看玉笋抽，青春露冕更并州。香分雉尾人千骑，柳拂熊幡月一沟。自古褰帷推妙丽，即今授简待君侯。玉琴诗就匡床静，为报莺啼十二楼。
萧子云大行守制还里·其一
作者：龚鼎孳
朝代：明
体裁：七言律诗

星使才停入雒车，三春梦绕白云庐。凤辉共爱桐阴满，鸡骨偏怜草土初。海峤戈鋋愁旅雁，南枝霜霰泣枯鱼。天涯同学重分席，摇落谁披太息书。
萧子云大行守制还里·其二
作者：龚鼎孳
朝代：明
体裁：七言律诗

紫藤花发杜鹃啼，片舸轻鸥万柳低。乌树回风忧灭性，鹿门趁日稳幽栖。捧觞佳妇羹汤晚，扶杖诸昆棣萼齐。漆室补天心转细，一年封事散金闺。
蒿庵都谏谪官建宁
作者：龚鼎孳
朝代：明

乍闻鸣凤下丹霄，捧檄重惊去路遥。当殿人谁同庆忌，谪官天许对皋陶。风霆正足旌狂直，禄秩将无点圣朝。到日岛门烽燧息，蕉红榕绿引轻桡。
蒿庵都谏谪补建宁司狱·其一
作者：龚鼎孳
朝代：明
体裁：七言律诗

乍闻鸣凤下丹霄，捧檄重惊去路遥。当殿义谁同庆忌，谪官天许对皋陶。风霆正足旌狂直，禄秩将无点圣朝。到日岛门烽燧息，蕉红榕绿引轻桡。
蒿庵都谏谪补建宁司狱·其二
作者：龚鼎孳
朝代：明
体裁：七言律诗

南天花雨渐霏微，郡阁高眠傲拂衣。岂有青山供手版，只愁红袖减腰围。人家荔子香中住，宦味江瑶醉后稀。天语临朝亲叹息，促装先挈奏囊归。
蒿庵都谏谪补建宁司狱送蒿庵南行即和其感怀韵十首·其一
作者：龚鼎孳
朝代：明
体裁：七言律诗

拂袖犹存痛哭书，汉廷风节许谁如。几年旧雨同樽酒，一夕飞蓬出禁庐。小住恰来春社燕，早暄偏泮玉河鱼。江皋香草萋萋绿，憔悴灵均有卜居。
蓦山溪
作者：龚鼎孳
朝代：明

清波桃叶，幻出刘郎路。两桨载鸳鸯透金锁，重城几处。低帏促坐，长似玉窗西。行不得，且双归，蛱蝶香中去。重来门巷，尽日飞红雨。消息动阳关，暗凝愁、绕花钟鼓。朱深碧浅，一幅可怜春，休进酒，与调筝，只结同心缕。
蓦山溪·登吴山吊伍子胥用秋岳乌江渡韵
作者：龚鼎孳
朝代：明

银戈白马，跌宕人豪意。歌扇缕金裙，粉军容、江东绝技。水犀甲士，不上采莲船，雄略烬，老臣殂，一剑西风泪。吴箫楚墓，炼就冰霜器。郢树矗青天，违君父、岂同儿戏。倒行鸣怨，七尺等浮云，生有为，死何难，溅血非谗忌。
蓦山溪·登吴山吊伍子胥，用秋岳乌江渡韵
作者：龚鼎孳
朝代：明
体裁：词

银戈白马，跌宕人豪意。歌扇缕金裙，粉军容、江东绝技。水犀甲士，不上采莲船，雄略烬，老臣殂，一剑西风泪。吴箫楚墓，鍊就冰霜器。郢树矗青天，违君父、岂同儿戏。倒行鸣怨，七尺等浮云，生有为，死何难，溅血非谗忌。
蓦山溪·送别出关已复同返，用周美成韵
作者：龚鼎孳
朝代：明
体裁：词

清波桃叶，幻出刘郎路。两桨载鸳鸯，透金锁、重城几处。低帏促坐，长似玉窗西，行不得，且双归，蛱蝶香中去。重来门巷，尽日飞红雨。消息动阳关，暗凝愁、绕花钟鼓。朱深碧浅，一幅可怜春，休进酒，与调筝，只结同心缕。
薄倖·秋岳将以病去湖上，留饮寓斋，命制此词，即用其题壁旧韵
作者：龚鼎孳
朝代：明
体裁：词

碧帘风绾。度蚤燕、花桥月栈。喜赛酒、歌楼人在，共试锦灯春眼。倚晓兰、销瘦腰围，晴湖十里空丝管。恨凤佩星遥，玫筝屏隔，不耐啼莺冷暖。看麝粉、经行处，调马路、绮罗飘散。待青回双鬓，香添半臂，片帆吹送吴趋缓。聚稀欢短。劝烟筇、彩缆多情，莫负金樽满。江头鼓角，恼乱秦台楚馆。
薄幸·春明寄忆
作者：龚鼎孳
朝代：明

粉城春市。系马惯、谁家荡子。别袖意、菱花偷见，蓦地锦帘千里。照小窗、双蒂银蟾，深怜密唤曾如此。有腻玉轻钩，翠云浓绕，芳梦黏人难起。数不尽、同心咒。休算作、冶游驱使。怕金铃声瘦，青骢天远，倚楼肠断斜阳里。晚香横儿。对真真、暗嘱情场，不负鸾钗紫。鸳裯凤绶，端值龙沙一死。
薄幸·秋岳将以病去湖上留饮寓斋命制此词即用其题壁旧韵
作者：龚鼎孳
朝代：明

碧帘风绾。度早燕、花桥月栈。喜赛酒、歌楼人在，共试锦灯春眼。倚晓栏、销瘦腰围，晴湖十里空丝管。恨凤佩星遥，琼筝屏隔，不耐啼莺冷暖。看麝粉、经行处，调马路、绮罗飘散。待青回双鬓，香添半臂，片帆吹送吴趋缓。聚稀欢短。劝烟篷、彩缆多情，莫负金樽满。江头鼓角，恼乱秦台楚馆。
薄暮赴张曲山侍御之约·其一
作者：龚鼎孳
朝代：明
体裁：七言律诗

年年九日兴诚寺，薄醉冲寒此更登。人坐古槐沙月到，雨翻残叶放歌曾。微茫堞映澄潭水，历乱鸦喧远岸灯。最忆孤舟湘楚客，江城吹角思难胜。
薄暮赴张曲山侍御之约·其二
作者：龚鼎孳
朝代：明
体裁：七言律诗

雨花江色平山柳，四海宾朋首重搔。恰喜绣衣家酿熟，顿令蓬户客心高。五陵风露催裘马，双眼乾坤问蟹螯。苦望嫖姚金甲解，紫萸黄橘长兰皋。
薄暮醉归同遂初作
作者：龚鼎孳
朝代：明
体裁：七言律诗

漫倚西风并马行，天涯白袷到秋轻。近人灯火晚成市，落照烟峰青入城。筑罢酒徒双泪暗，砧高寒月一星横。旗亭莫问当年咏，何限关山笛里声。
虔南杂感·其一
作者：龚鼎孳
朝代：明
体裁：七言律诗

天堑曾终半壁悬，风花齐绕景阳前。军书夜捲临春榻，铁骑平填锦缆船。北府旌麾唯指鹿，街亭剑舄自啼鹃。凄凉五丈原头月，又照孤城血染烟。
虔南杂感·其三
作者：龚鼎孳
朝代：明
体裁：七言律诗

永安残垒接苍茫，痛哭崖门辍讲章。捲甲地偏逢彀骑，沸羹时已失扬汤。牵羊枉落单车节，堕马争开邸第妆。谁向南天殊死斗，万山吹角势全荒。
虔南杂感·其二
作者：龚鼎孳
朝代：明
体裁：七言律诗

丹阳烽火出层台，万舰湓城避浪回。狎客戏驰都护印，阵鞞空咽暮云堆。一军马革心仍赤，诸镇鹰扬事可哀。风涨郁孤旗纛黑，曾闻铁甲涌潮来。
虔南杂感·其四
作者：龚鼎孳
朝代：明
体裁：七言律诗

倾郊漫指翠旗迎，枕席江山已度兵。佳气无诸虚白水，锦衣句践散孤城。征南铜鼓长沙戍，横海楼船下濑营。华表鹤归应目断，岭云深处鹧鸪鸣。
虞美人·其二用秋岳泊京口韵
作者：龚鼎孳
朝代：明

春光九十原嫌窄。闪杀飘零客。啼花泪逐水东流。且载银樽绿鬓尽情游。千山罨画吹红雾。却改离亭路。长条攀折一番新。嘱咐明年还傍可怜人。
蝶恋花 其一 代韶九闺情
作者：龚鼎孳
朝代：明
体裁：词

彩线鸳鸯愁暗缬。花雨新添，水煖银塘节。燕子穿帘飞又歇。冰纨衬贴芙蓉雪。闷倚玉箫吹半阕。报道人归，喜极还嗔绝。别后心情明镜彻。日长挨到如眉月。
蝶恋花 其一 和苍岩、西樵、阮亭、蛟门饮荔裳园演剧
作者：龚鼎孳
朝代：明
体裁：词

韦曲秾花铺绣缬。一派流莺，催到含桃节。人柳三眠春渐歇。池台处处飞香雪。红豆记歌频换阕。万事东风，不醉怜痴绝。欲去还留宵已彻。栖乌踏碎玲珑月。
蝶恋花 其一 和苍岩西樵阮亭蛟门饮荔裳园演剧
作者：龚鼎孳
朝代：明

韦曲秾花铺绣缬。一派流莺。催到含桃节。人柳三眠春渐歇，池台处处飞香雪。红豆记歌频换阕。万事东风，不醉怜痴绝。欲去还留宵已彻。栖乌踏碎玲珑月。
蝶恋花 其三 为韶九
作者：龚鼎孳
朝代：明

春绊情丝千缕缬。梦里人来，乍暖轻寒节。何处玉骢曾小歇。海棠飘落胭脂雪。重倩红霞温旧阕。张绪风前，好是腰身绝。楼阁水明光四彻。罗衣影漾波心月。
蝶恋花 其二 代韶九闺情
作者：龚鼎孳
朝代：明
体裁：词

隋苑烟花罗绮缬。小别重圆，交代欢愁节。肠转车轮今始歇。梦回关塞沙如雪。为问逢场歌几阕。比并双蛾，画就谁娇绝。天欲为人须为彻。一生乞作团栾月。
蝶恋花 其二 和苍岩、西樵、阮亭、蛟门饮荔裳园演剧
作者：龚鼎孳
朝代：明
体裁：词

铁拨鹍弦眉总缬。青史人豪，慷慨鸣奇节。啼鴂一声芳草歇。仰天孤愤何由雪。清泪樽前弹此阕。不待悲秋，春夜销魂绝。世事到头须了彻。琼楼正挂高寒月。
蝶恋花 其五 送韶九还广陵
作者：龚鼎孳
朝代：明

红泪一巾心百缬。春尽才逢，刚过菖蒲节。懊恨子规啼不歇。生生催就双蓬雪。莫听阳关朝雨阕。禁得年年，肠为分携绝。芳草黏天难望彻。杏花人面杨州月。
蝶恋花 其六 代韶九闺情
作者：龚鼎孳
朝代：明

彩线鸳鸯愁暗缬。花雨新添，水暖银塘节。燕子穿帘飞又歇。冰纨衬贴芙蓉雪。闷倚玉箫吹半阕。报道人归，喜极还嗔绝。别后心情明镜彻。日长挂到如眉月。
蝶恋花 其四 为幼文
作者：龚鼎孳
朝代：明

好句推敲江锦缬。珠泻泉流，不犯驺呵节。游冶五陵花事歇。竹枝行踏巴渝雪。人压场圃欢奏阕。衣带微宽，瘦到休文绝。惆怅黄鸡三唱彻。离云已暗关山月。
蝶恋花·为幼文
作者：龚鼎孳
朝代：明
体裁：词

好句推敲江锦缬。珠泻泉流，不犯驺呵节。游冶五陵花事歇。竹枝行踏巴渝雪。人压场圆双奏阕。衣带微宽，瘦到休文绝。惆怅黄鸡三唱彻。离云已暗关山月。
蝶恋花·为韶九
作者：龚鼎孳
朝代：明
体裁：词

春绊情丝千缕缬。梦里人来，乍煖轻寒节。何处玉骢曾小歇。海棠飘落胭脂雪。重倩红霞温旧阕。张绪风前，好是腰身绝。楼阁水明光四彻。罗衣影漾波心月。
蝶恋花·其二
作者：龚鼎孳
朝代：明

铁拨鹍弦眉总缬。青史人豪，慷慨鸣奇节。啼鳺一声芳草歇。仰天孤愤何由雪。清泪樽前弹此阕。不待悲愁，春夜销魂绝。世事到头须了彻。琼楼正挂高寒月。
蝶恋花·其二
作者：龚鼎孳
朝代：明

隋苑烟花罗绮缬。小别重圆，交代欢愁节。肠转车轮今始歇。梦回关塞沙如雪。为问逢场歌几阕。比并双蛾，画就谁娇绝。天欲为人须为彻。一生乞作团圞月。
蝶恋花·和苍岩西樵阮亭蛟门饮荔裳园演剧
作者：龚鼎孳
朝代：明

韦曲秾花铺绣缬。一派流莺。催到含桃节。人柳三眠春渐歇，池台处处飞香雪。红豆记歌频换阕。万事东风，不醉怜痴绝。欲去还留宵已彻。栖乌踏碎玲珑月。铁拨鹍弦眉总缬。青史人豪，慷慨鸣奇节。啼鳺一声芳草歇。仰天孤愤何由雪。清泪樽前弹此阕。不待悲愁，春夜销魂绝。世事到头须了彻。琼楼正挂高寒月。春绊情丝千缕缬。梦里人来，乍暖轻寒节。何处玉骢曾小歇。海棠飘落胭脂雪。重倩红霞温旧阕。张绪风前，好是腰身绝。楼阁水明光四彻。罗衣影漾波心月。好句推敲江锦缬。珠泻泉流，不犯驺呵节。游冶五陵花事歇。竹枝行踏巴渝雪。人压场圃欢奏阕。衣带微宽，瘦到休文绝。惆怅黄鸡三唱彻。离云已暗关山月。红泪一巾心百缬。春尽才逢，刚过菖蒲节。懊恨子规啼不歇。生生催就双蓬雪。莫听阳关朝雨阕。禁得年年，肠为分携绝。芳草黏天难望彻。杏花人面杨州月。彩线鸳鸯愁暗缬。花雨新添，水暖银塘节。燕子穿帘飞又歇。冰纨衬贴芙蓉雪。闷倚玉箫吹半阕。报道人归，喜极还嗔绝。别后心情明镜彻。日长挂到如眉月。隋苑烟花罗绮缬。小别重圆，交代欢愁节。肠转车轮今始歇。梦回关塞沙如雪。为问逢场歌几阕。比并双蛾，画就谁娇绝。天欲为人须为彻。一生乞作团圞月。
蝶恋花·温驯韫林夫人即和其春愁韵兼东安又
作者：龚鼎孳
朝代：明

侠客文人心自许。研染芙蓉，镜染春山雨，双桨天涯来复去。年年垂柳依张绪。翠袖牵萝凭日暮。薄病轻寒，似秋阴妒。灵鹊噪花传好语。愁销休与征鸿诉。
蝶恋花·湖上春雨用吴修蟾倦绣韵
作者：龚鼎孳
朝代：明

婉转珠栏烟共倚。薄倦微寒，小坐香肩比乍听晓莺啼梦里。海棠又湿鹦哥嘴。柳外兰桡添涨水。黛浅嚬深，雨过千峰矣。瘦损落花擎不起。春来一味愁而已。
蝶恋花·湖上春雨，用吴修蟾倦绣韵
作者：龚鼎孳
朝代：明
体裁：词

宛转珠栏烟共倚。薄倦微寒，小坐香肩比。乍听晓莺啼梦里。海棠又湿鹦哥嘴。柳外兰桡添涨水。黛浅嚬深，雨过千峰矣。瘦损落花擎不起。春来一味愁而已。
蝶恋花·送春用赵栗夫韵
作者：龚鼎孳
朝代：明

帘外游丝飞去了。打叠闲愁，断送啼莺晓。一曲画栏银月小，玳床人倦残春杳。生怕金铃催宿鸟。叫过三更，月与花都少。斜倚博山幽恨悄。双眉做就堆烦恼。
蝶恋花·送春，用赵栗夫韵
作者：龚鼎孳
朝代：明
体裁：词

帘外游丝飞去了。打叠閒愁，断送啼莺晓。一曲画栏银月小。玳床人倦残春杳。生怕金铃催宿鸟。叫过三更，月与花都少。斜倚博山幽恨悄。双眉做就堆烦恼。
蝶恋花·送韶九还广陵
作者：龚鼎孳
朝代：明
体裁：词

红泪一巾心百缬。春尽才逢，刚过菖蒲节。懊恨子规啼不歇。生生催就双蓬雪。莫听阳关朝雨阕。禁得年年，肠为分携绝。芳草黏天难望彻。杏花人面扬州月。
蝶恋花·问讯韫林夫人，即和其春愁韵，兼柬安又
作者：龚鼎孳
朝代：明
体裁：词

侠客文人心自许。研染芙蓉，镜染春山雨。双桨天涯来复去。年年垂柳依张绪。翠袖牵萝凭日暮。薄病轻寒，似被秋阴妒。灵鹊噪花传好语。愁销休与征鸿诉。
螺杯引用空同芝桦行韵为秋岳赋
作者：龚鼎孳
朝代：明
体裁：古风

春风座客皆江南，行杯促膝春兴酣。酒阑拔剑欲斫地，鸠鹄何当较同异。乍惊锦席传螺杯，霞光错落珠胎开。鲛宫龙窟森神怪，是日庙市初携回。十年海内销兵气，游戏金门世堪避。九衢车马日纷纭，荆高啸傲谭何易。但酌鸬鹚与鹦鹉，吐茵三事凭疑忌。今夕烂熳眠华堂，郁金香泛蛟螭光。海南风气自蒸郁，顿令燕冀忘温凉。当歌对酒乐无方，瑛盘的砾来未央。炰鱼脍鹿太珍错，清斋有客争飞觞。玛瑙能红水晶白，何如老蚌神光射。邺下诗成玉案青，贾胡价减珊瑚赤。君莫问炙手热，门雀罗。世情翻覆若云雨，花开且听王郎歌。
蠲租行追同元次山舂陵行韵
作者：龚鼎孳
朝代：明

皇帝将改元，制书诏所司。方春重民事，王政务急施。水旱兼资贼，人气诚伤悲。万方惟正供，悉索亦已疲。新饷五百万，剜肉疗饥羸。国计在本根，毛附先存皮。民困必失所，拯溺焉能迟？丞相下郡国，一切蠲除之。先是加赋意，岂不哀穷黎？水衡算金钱，桥陵方告期。滇闽各用兵，军行粮辄随。朝廷尚恭俭，大事须藉资。痌瘝上帝心，四海宁尽知。况复州邑吏，鞭挞到孑遗。御史□大夫，陛下真圣慈。元元乐宽大，生息理可为。民贫不独富，斯义古所持。流离与死亡，号呼欲向谁。固知非得已，久大难权宜。我皇本尧舜，天听顷刻移。谏行膏泽下，千载明良时。煌煌社稷寄，辅导良不亏。君仁则臣直，拜手陈古辞。
袁丹旭出守姑蔑
作者：龚鼎孳
朝代：明
体裁：七言律诗

为郎词赋擅西京，严助初传典郡名。江海一麾分手远，云霄千骑上头行。烂柯花对青霞发，卧阁人如玉雪清。高第即前宣室席，汉庭太守重公卿。
袁凫公水部将之清源同秋岳雪航集小斋赋别·其一
作者：龚鼎孳
朝代：明
体裁：五言律诗

高才逢世难，飘泊见勋庸。锦韂千金织，龙绡五色缝。管弦题别怨，风口荡奇胸。骊唱悲凉后，遥怜切玉锋。
袁凫公水部将之清源同秋岳雪航集小斋赋别·其三
作者：龚鼎孳
朝代：明
体裁：五言律诗

横笛吹行色，燕姬玉辔驮。风萍怜带缓，烟柳爱裙拖。南国人初少，西楼梦渐多。座中公瑾散，丝竹误如何。
袁凫公水部将之清源同秋岳雪航集小斋赋别·其二
作者：龚鼎孳
朝代：明
体裁：五言律诗

衔杯辞朔雪，肯惜客衣单。梅阁宜乘兴，诗名恰称官。乡怀生渭雨，春草迓雕鞍。撚指桃花舫，联吟比弹丸。
袁凫公水部将之清源同秋岳雪航集小斋赋别·其四
作者：龚鼎孳
朝代：明
体裁：五言律诗

归思春前雁，生涯雪夜帆。临流宜啸傲，防口避讥谗。兰佩行相及，灵槎早隔凡。琵琶商女过，莫易湿青衫。
袁凫公水部招饮演所著西楼传奇同秋岳赋·其一
作者：龚鼎孳
朝代：明
体裁：七言律诗

凤管鹍弦奏合围，酒场新约醉无归。可怜蓟北红牙拍，犹唱江南金缕衣。词客幸随明月在，清歌应遏彩云飞。上林早得琴心赏，粉黛知音世总稀。
袁凫公水部招饮演所著西楼传奇同秋岳赋·其二
作者：龚鼎孳
朝代：明
体裁：七言律诗

寒城客思绕更筹，梦里横塘阻十洲。一部管箫新解语，六朝人物旧多愁。乌栖往事谈何绮，莺韵当筵滑欲流。落魄信陵心自苦，徵歌莫讶锦缠头。
袁凫公水部自清源贻诗见怀依韵寄答二首·其一
作者：龚鼎孳
朝代：明
体裁：五言律诗

空斋冰雪里，日日忆袁安。尺素愁中得，清歌兴未残。旧欢沾酒幔，新梦托渔竿。众女方谣诼，蛾眉好自完。
袁凫公水部自清源贻诗见怀依韵寄答二首·其二
作者：龚鼎孳
朝代：明
体裁：五言律诗

水部称才子，词场起建安。同时人自失，当户草先残。物总催蓬鬓，狂应舞蔗竿。春吟吾渐懒，粗报药栏完。
西堂听雨叠前韵·其一
作者：龚鼎孳
朝代：明
体裁：五言律诗

退即双扉掩，虚堂日避喧。人閒幽草合，山近野烟繁。汎汎鸥浮水，行行月挂村。扁舟东下意，江海渺难论。
西堂听雨叠前韵·其三
作者：龚鼎孳
朝代：明
体裁：五言律诗

但许归来足，无忧末俗难。百年谁暇日，三事总奔湍。卬友散如雨，客心老自寒。路岐曾好语，空阔舞双鸾。
西堂听雨叠前韵·其二
作者：龚鼎孳
朝代：明
体裁：五言律诗

萧疏三径里，有竹即吾乡。树色连鸦黑，瓜畦过蝶黄。箨新欢旧雨，病浅怯深凉。坐惜檐花落，沈沈玉漏傍。
西堂听雨叠前韵·其四
作者：龚鼎孳
朝代：明
体裁：五言律诗

自得孤云意，偏怜热客稀。清樽馀白发，大事有黄扉。问世容安枕，逢人羡少微。步兵莼鲙思，风叶望秋飞。
西江月·为陈郎新婚
作者：龚鼎孳
朝代：明
体裁：词

十里春风人面，二分明月扬州。玉箫吹彻小红楼。拭汗粉巾香透。锦瑟华年相倚，青骢油壁同游。芙蓉初日照楼头。莲子从今得藕。
西江月·广陵寄忆用史邦卿闺思韵孤月。
作者：龚鼎孳
朝代：明

别怨暗移青镜，春愁倦听红牙。扬州灯火绛楼纱。不似石头城下。伴我邮亭孤月，负他寒食梨花。没来繇事误天涯。玉笛当风此夜。
西江月·广陵寄忆，用史邦卿闺思韵
作者：龚鼎孳
朝代：明
体裁：词

别怨暗移青镜，春愁倦听红牙。扬州灯火绛楼纱。不似石头城下。伴我邮亭孤月，负他寒食梨花。没来由事误天涯。玉笛当风此夜。
西江月·春日湖上用秋岳韵
作者：龚鼎孳
朝代：明

晴日花边萧鼓，春人画里楼台。鸱夷烟桨碧天开。不记鸣笳绝塞。岁月频销浊酒，风波不到苍苔。小苏罗带柳卿才。喜与青山同在。
西江月·春日湖上，用秋岳韵
作者：龚鼎孳
朝代：明
体裁：词

晴日花边箫鼓，春人画里楼台。鸱彝烟桨碧天开。不记鸣笳绝塞。岁月频销浊酒，风波不到苍苔。小苏罗带柳卿才。喜与青山同在。
西江月·渡江作
作者：龚鼎孳
朝代：明
体裁：词

箭打乱潮柔橹，鸦翻古渡青旗。春江玉雪鉴须眉。俊眼相看似此。长剑锦骢香梦，宝钗钿瑟男儿。人言无泪洒离时。不称英雄泪耳。
西江月·贺陈郎新婚
作者：龚鼎孳
朝代：明

十里春风人面，二分明月扬州。玉箫吹彻小红楼。拭汗粉巾香透。锦瑟华年相倚，青骢油壁同游。芙蓉初照楼头。莲子从今得藕。
西泠送别陈灵生·其一
作者：龚鼎孳
朝代：明
体裁：七言律诗

广陵秋月送孤舟，再见金阊雪满楼。湖舫又惊开白鹭，酒人从此散沧洲。青山伏枕偏逢别，乡路闻砧迥自愁。戍火征旗犹满眼，风尘好为袖吴钩。
西泠送别陈灵生·其二
作者：龚鼎孳
朝代：明
体裁：七言律诗

度外相怜足岁寒，竹林礼法醉中宽。角巾正可同元礼，膝席无轻骂武安。身似断蓬书剑老，心输弹铗友朋难。君知罗雀门前客，近事纷纭不耐看。
西洋布
作者：龚鼎孳
朝代：明
体裁：七言律诗

白雾晴开万里船，尚方刀尺净烽烟。火洲色让蕉麻上，鹅毳香浮玉雪前。何国茧丝纑并细，几家横幅锦同悬。皂绨深殿勤三浣，漫缀侯门绮绣筵。
西洋烛
作者：龚鼎孳
朝代：明
体裁：七言律诗

水晶帘箔倚微风，髣髴轻烟出汉宫。蟾魄露晞银箭外，鲛人珠冻玉盘中。扶南炷不灰琼树，金钵光同泛綵虹。夜夜流辉霜蔀屋，坐销战燧海天红。
西湖春雪
作者：龚鼎孳
朝代：明
体裁：七言律诗

吴苑三冬待雪花，同云春半六桥遮。壑深熊兕啼清昼，雷后鱼龙捲冻沙。荠麦骤阴征旐合，楼台低压酒帘斜。巾宵鼓柁还乘兴，四海高眠岂问家。
西湖泛舟即事·其一
作者：龚鼎孳
朝代：明
体裁：七言律诗

花时载酒雪涛肥，桂棹风高暮卷衣。雾破远峰晴月正，春薰沙草旅鸿归。楼台倒射灯千嶂，剑镞平消柳十围。胜赏肯随箫鼓歇，钱塘烽火一年稀。
西湖泛舟即事·其二
作者：龚鼎孳
朝代：明
体裁：七言律诗

六桥烟草古临安，百战山容倚醉看。春寺虹霞连海甸，冬青雷雨失衣冠。牙樯香散林莺出，金鼓云埋石马寒。不信苍茫人代隔，星河欲动五更湍。
见孝威清明诗补一绝句
作者：龚鼎孳
朝代：明
体裁：七言绝句

轻风樯燕过江城，莺外何村唤卖饧。依旧花朝扶病客，添衣罢酒到清明。
见有咏雨梅者戏和其韵
作者：龚鼎孳
朝代：明
体裁：五言律诗

乍起兰汤濯，争飞玉雪香。动烟莺十里，乘雾水中央。步幛围春浅，林梢浴铁强。应怜寒未减，赐锦及平阳。
观剧偶感同于皇作
作者：龚鼎孳
朝代：明
体裁：五言律诗

乾坤同白首，涕泪且深杯。欢入笙箫变，晴看雨雪来。盘涡天一折，裂石鼓三催。痛久疑忘味，心伤谏果回。
詶别程子风樵下第返孝昌·其一
作者：龚鼎孳
朝代：明
体裁：七言律诗

诗成吾欲奉铜盘，惊破蓬门鸟雀寒。楚客衣裳原蕙茝，君家相叶况珠玕。春蚕字爱风檐湿，塞雁霜吹别泪乾。归对青溪应秉烛，长安棋局莫轻弹。
詶别程子风樵下第返孝昌·其二
作者：龚鼎孳
朝代：明
体裁：七言律诗

急峡层滩病客知，千峰苍翠浸玻璃。却逢江阁携残稿，重遣吟猿入梦思。芒屩汝先辞朔雪，菊华秋又老东篱。郑虔樗散谁相念，痛饮如今尚可师。
詶吴椿坪宪副并送之洮岷
作者：龚鼎孳
朝代：明
体裁：七言律诗

关塞凉风日夜生，轺车又向陇西行。开书木叶催征雁，吹角河湟喜罢兵。蜀道暮云盘栈细，骑曹卿月忆秋清。婆娑参佐头先白，何限天涯旧雨情。
詶和周农父过饮见赠之作兼怀密之
作者：龚鼎孳
朝代：明
体裁：七言律诗

高城钟鼓逼西清，小阁香醪月乍晴。玉笛夜寒翻白雪，金风花老报玄英。尊前万事宽中散，筑里千秋哭庆卿。转忆飘零词苑客，十年踪迹苦频更。
詶姜真源侍御吴门宴集·其一
作者：龚鼎孳
朝代：明
体裁：七言律诗

埋轮谏劄传乌府，谁信江湖聚酒人。时论尚凭钧轴重，国恩翻借谤书新。当年雨雪怜同调，别后风波倦逐臣。芳卉勿因薋菉变，狂夫姜桂老仍辛。
詶姜真源侍御吴门宴集·其三
作者：龚鼎孳
朝代：明
体裁：七言律诗

樽前倚醉嵇中散，海内谈诗曹子桓。当路气犹消执简，还山福总胜弹冠。林开骢马香风细，柳暗黄鹂宿露残。谣诼不停歌舞出，家家玉笛倚朱栏。
詶姜真源侍御吴门宴集·其二
作者：龚鼎孳
朝代：明
体裁：七言律诗

顿闻东汉诸君传，录牒荣名胜九迁。岭外归人头渐白，江南云树梦曾悬。心倾旧雨澄清辔，客坐春风李郭船。虎阜莺花须极眺，雪湖分手亦凄然。
詶姜真源侍御吴门宴集·其四
作者：龚鼎孳
朝代：明
体裁：七言律诗

锦石清池静绕门，琴床麈尾韵仍存。地当吴会衣冠盛，人拥名山薜荔尊。东观生徒千里驾，甘陵兵甲异时论。欢场谁奏乌栖曲，天宝笙歌易断魂。
詶宋尚木二首·其一
作者：龚鼎孳
朝代：明
体裁：七言律诗

非因薄禄滞周磐，敢羡东山属谢安。岁晏蓬蒿双鬓短，天涯亲旧尺书寒。雄风有客传高咏，新沐何心问敝冠。相望草玄杨子宅，眠餐亡恙主恩难。
詶宋尚木二首·其二
作者：龚鼎孳
朝代：明
体裁：七言律诗

正声吾代未漂沦，幽梦池塘碧草春。江左诗名三谢好，长安棋局一枰新。狂歌渐遂龙蛇隐，驰道方清羽猎尘。东观迟君勤献纳，无忘攀槛上书人。
詶施愚山寄怀三首·其一
作者：龚鼎孳
朝代：明
体裁：五言律诗

岁晏双鱼到，加餐劝索居。登临谢朓句，涕泪彦升书。古道浮云外，人情罢酒馀。潇滩遥夜舫，江月动沙虚。
詶施愚山寄怀三首·其三
作者：龚鼎孳
朝代：明
体裁：五言律诗

烟水扁舟得，高歌未损神。十年青鬓改，万里白鸥亲。江柳先春折，檐梅带笑巡。几时重促坐，款款话垂纶。
詶施愚山寄怀三首·其二
作者：龚鼎孳
朝代：明
体裁：五言律诗

旧日缄题处，风烟海上台。故人贫减米，迁客老衔杯。宦味宾朋见，乡园战伐哀。谁传遗草至，春烛夜阑开。
詶朱望子同集周静香白香池上·其一
作者：龚鼎孳
朝代：明
体裁：七言律诗

芳池碧草远香通，曲引溪桥胜未穷。停屐雨深藜榻外，衔杯凉到玉笙中。争看青扫茅斋壁，坐爱尘消竹户风。好友招携林涧足，轻肥态任五陵工。
詶朱望子同集周静香白香池上·其二
作者：龚鼎孳
朝代：明
体裁：七言律诗

班荆皋庑记何年，重许披帷玉雪前。栗里编成堪系晋，酒垆人邈误游燕。千秋风雨留琴榻，五亩云霞富砚田。谢朓登临佳句在，好携古锦贮山川。
詶研德侯子
作者：龚鼎孳
朝代：明
体裁：七言律诗

一代清门风节高，冰壶今得映同袍。北山薇蕨芳林长，南海烟波旅鬓劳。座密兰皋春进酒，香分玉案夜含毫。名成可易坚龙卧，坛席方虚管乐豪。
詶秋岳见怀兼趋北征·其一
作者：龚鼎孳
朝代：明
体裁：七言律诗

经秋驿路暮云长，空谷惊传伐木章。文到龙门甘马走，径防燕市有羊肠。开樽客病骊驹动，横槊天清铁驷强。何地名山征伐定，萧条里巷对青杨。
詶秋岳见怀兼趋北征·其七
作者：龚鼎孳
朝代：明
体裁：七言律诗

绸缪何用结情亲，文苑长容起后尘。去国事同销白骨，还乡伴肯负青春。金门年少追游懒，石阙伤多鬓发新。空谷桂兰愁剪伐，敢烦当户采樵人。
詶秋岳见怀兼趋北征·其三
作者：龚鼎孳
朝代：明
体裁：七言律诗

邺下风流子建多，城南美女艳经过。流连玉镜临妆早，娇小吴趋道字讹。秋色远分桃渡艇，壮心閒置唾壶歌。东山丝竹留人物，一为苍生谢绮罗。
詶秋岳见怀兼趋北征·其二
作者：龚鼎孳
朝代：明
体裁：七言律诗

抽簪久分锢林泉，带甲难耕丙舍田。登涉尽伤游子意，江山追数太平年。春衣卧雨人离寺，寒雁排空晚放船。谬许同游称李郭，经时聚散五湖边。
詶秋岳见怀兼趋北征·其五
作者：龚鼎孳
朝代：明
体裁：七言律诗

旧乘骢马重鸳班，一夕梁鸿出汉关。白首故交推毂盛，青云物态放杯閒。角巾高蹈如东海，战鼓喧鸣尚北山。痛定吴阊春草暮，浮家未敢贺生还。
詶秋岳见怀兼趋北征·其六
作者：龚鼎孳
朝代：明
体裁：七言律诗

故园零落蕙兰丛，多难登临此地同。客里悲欢频聚散，天涯风俗尚征攻。心伤猛虎深山日，人别秋鸿落木中。雪涕茱萸君自见，崎岖无策慰途穷。
詶秋岳见怀兼趋北征·其四
作者：龚鼎孳
朝代：明
体裁：七言律诗

握手扁舟卒岁宽，高眠吴市枕初安。好怜金粉歌楼暖，莫忆旌旗水国寒。月就蛾眉轻采药，书成牛耳健登坛。游仙进酒君能事，未信人间行路难。
詶袁凫公水部雨中寄怀
作者：龚鼎孳
朝代：明
体裁：七言律诗

檐桐受雨绿初深，偃卧人偏叹陆沉。乡梦不知湖海阔，客愁常遣鬓毛侵。马曹尔拄看山笏，犊鼻余怜贳酒琴。莫为画眉闲綵笔，钟期千载奉清音。
詶退谷见柬并招过饮之作
作者：龚鼎孳
朝代：明
体裁：七言律诗

眼底沧桑已白头，竹垣花掖记同游。可怜党禁膺滂尽，尚许名山姓字留。叶落蓬门将过雁，尘高柳市独眠鸥。江关鼙鼓连天急，易说衔杯对早秋。
许傅岩太仆省觐返中州用送环溪光禄四韵·其一
作者：龚鼎孳
朝代：明
体裁：七言律诗

青门祖帐五云边，秋色晴移锦缆烟。缘岸紫萸初落帽，到家繁菊正开筵。两都清论归元礼，十乘奇书拥茂先。恋阙趋庭心总切，风尘南望尚戎旃。
许傅岩太仆省觐返中州用送环溪光禄四韵·其三
作者：龚鼎孳
朝代：明
体裁：七言律诗

亭亭翠竹映寒蒲，数马阶前短簿俱。一自荒扉罗鸟雀，欣依灵囿识驺虞。兴生北府登楼暇，人去西山拄笏孤。计日衮归谐大轴，还容坐啸幕中无。
许傅岩太仆省觐返中州用送环溪光禄四韵·其二
作者：龚鼎孳
朝代：明
体裁：七言律诗

忆昔飞书交戟东，手排阊阖大呼同。几年仗返天闲马，一夕秋分碣石鸿。爱日已偕丹槛永，浮云应对绿樽空。贾生涕泪苍生喜，回首无劳感鬓蓬。
许傅岩太仆省觐返中州用送环溪光禄四韵·其四
作者：龚鼎孳
朝代：明
体裁：七言律诗

霄汉春浓綵服情，圣朝雅化播南庚。中原河岳争迎楫，里社鸡豚及罢兵。诗老风霜留草在，道难丘壑为名成。残沙落雁闻横笛，诸将楼船此路行。
许傅岩给谏奉命视河
作者：龚鼎孳
朝代：明
体裁：七言律诗

清秋朱旆拂云斜，汲黯名高奉使槎。折槛异时排鹿马，搴茭何地辨龙蛇。淇园下竹千家泪，瓠子临歌万里沙。经国岂虚关内赏，细筹杼轴答皇华。
许菊溪紫苔山房醉歌行同于皇澹心于一子翥其年诸子作
作者：龚鼎孳
朝代：明
体裁：古风

昨日城北秋阴多，杜二招我游岩阿。酒酣落木万山下，高台萧瑟兼嵯哦。紫苔山房一丈菊，秋星乍寒家酿熟。玉盘味美不记名，但道人生无此福。十年閒却持螯手，故乡那得频重九。铜盘烛烂江云开，半夜乌啼白门柳。橙橘香边孤月晴，霜风吹雁来高城。空庭人影碧露下，一宵鼓角秋无声。汝南先生天下豪，平生花月沾吾曹。宁触辇上金张怒，却令韵事增蓬蒿。九衢车马多如雨，流萤飞过昭阳树。安能玉斧砍桂枝，一夕空天散烟雾。月既明，酒复清，江干昨夜无甲兵。人生花下少游屐，鬓毛空对秋霜白。回看台上月黑时，有酒不醉真可惜。
许葭水还甓湖兼怀同志诸子·其一
作者：龚鼎孳
朝代：明
体裁：七言律诗

菰芦烟雨忆离群，黄菊丹枫此送君。短棹客愁经岁合，高城玉笛九秋闻。潮平斫鲙渔矶夕，日落停骖雁碛云。为逐北山清梦远，不烦丛桂更移文。
许葭水还甓湖兼怀同志诸子·其二
作者：龚鼎孳
朝代：明
体裁：七言律诗

衔杯犹及赋将离，蓟北风烟黯自悲。玄度襟开明月夜，荆卿筑散酒人时。眼看世法雠龙性，归羡山翁号鹿皮。无恙沧浪二三子，朱弦一为理相思。
许鹤沙臬宪自中州返云间·其一
作者：龚鼎孳
朝代：明
体裁：五言律诗

畴昔南州去，依依罢酒言。回看万里别，销尽十年魂。名惜刊章大，天从失马论。翻飞罗网外，林密是深恩。
许鹤沙臬宪自中州返云间·其三
作者：龚鼎孳
朝代：明
体裁：五言律诗

子将月旦后，家世更东京。揽辔先皇意，停车逐客情。两河怜赤地，双泪谢苍生。肯竟清流用，中原人易耕。
许鹤沙臬宪自中州返云间·其二
作者：龚鼎孳
朝代：明
体裁：五言律诗

外台官已达，宣室望徵车。何急来相就，聊归计不疏。朝廷宽大诏，卿士治安书。文法方捐弃，应难勇遂初。
许鹤沙臬宪自中州返云间·其四
作者：龚鼎孳
朝代：明
体裁：五言律诗

泖上烟霞地，投筇感倦游。悬知三事态，不入五湖舟。霄汉南星少，风波旧雨收。还将虾菜兴，斟酌到鸣驺。
访于皇于鸡鸣山下薄暮值雨中道遽返怅焉有作
作者：龚鼎孳
朝代：明
体裁：七言律诗

杜陵草堂鸡鸣麓，巾车日暮遥相求。未知草堂隔近远，但见山色横清秋。江雨欲来树忽暗，台城无人云自流。何时力疾更策杖，坐尔高斋散百忧。
访山公后再同圣秋用春帆五韵·其一
作者：龚鼎孳
朝代：明
体裁：古风

巾车历广陌，残雪沙边明。西山半烟雾，寒翠移我情。开径得乱松，相见如平生。
访山公后再同圣秋用春帆五韵·其三
作者：龚鼎孳
朝代：明
体裁：古风

把诗向南荣，青霞回残照。髣髴溪山深，幽香发长啸。终谐渚上耕，忍负郢中调。
访山公后再同圣秋用春帆五韵·其二
作者：龚鼎孳
朝代：明
体裁：古风

高阁延空霁，宜雪复宜月。河山故不殊，夕阳下城阙。一鸟去青冥，远树细如发。
访山公后再同圣秋用春帆五韵·其五
作者：龚鼎孳
朝代：明
体裁：古风

春风共岁寒，年年饱霜雪。复此物外契，缟带心初结。黄鹄欲奋飞，徘徊不能别。
访山公后再同圣秋用春帆五韵·其四
作者：龚鼎孳
朝代：明
体裁：古风

去日已苦长，转盻岁年积。多忧不学道，晚暮复何益。悔将管乐心，错料鹿门客。
试灯日社集寓楼用石疏扇头花月山堂二韵·其一
作者：龚鼎孳
朝代：明
体裁：七言律诗

春到明霞散十洲，铙箫忽破鹿柴幽。客携镂管来高座，人似银灯满画楼。十四年歌重入梦，三千里月此当头。开元弟子情多少，一片江南玉树愁。
试灯日社集寓楼用石疏扇头花月山堂二韵·其二
作者：龚鼎孳
朝代：明
体裁：七言律诗

名姓旗亭问酒家，双鬟曾捧斗苕华。掌中蜡炬星河沸，天半檀槽夕漏赊。风过定怜隋苑柳，春寒莫上杜陵花。酒狂竟忍沧桑语，夜夜看人醉九霞。
语溪夜泊同孝威用秋岳旧韵
作者：龚鼎孳
朝代：明
体裁：七言律诗

急桨冲冰野堠天，乱峰云压柁楼前。更阑泪暗穷交酒，地僻江寒战士船。醉李自增倾国恨，夫椒应著复雠年。灯花岸草纷愁思，故垒兴亡总逝川。
误佳期·其二
作者：龚鼎孳
朝代：明

香定剪风罗幕。客践笼灯芳约。红绡沽酒下帘时，失记登楼作。狂枕玉箫眠，软绊金虫落。扫眉才子赋多情，可是怜轻薄。
误佳期·雨后看月用秋岳舟中韵
作者：龚鼎孳
朝代：明

雨被绿杨黏住。月恋红扉乍吐。帘香透隙似黄昏，博得当风顾。梧犬吠初星，花鸭喧清露。明朝草色太殷勤，衬贴凌波步。
读友人寄怀秋岳诗和柬秋老·其一
作者：龚鼎孳
朝代：明
体裁：七言律诗

青衫去国改游踪，秋水扁舟逸兴浓。正爱野风眠易稳，却缘断岸客重逢。寒虫响乱燕台月，早雁人过庾岭松。流浪十年悲泛梗，倦归筮已学潜龙。
读友人寄怀秋岳诗和柬秋老·其三
作者：龚鼎孳
朝代：明
体裁：七言律诗

盈盈联步府中趋，藉甚齐名陛楯呼。命驾烟霜才隔岁，停桡风浪渺重湖。云罗已尽山头雀，马角难归塞外乌。相见一樽聊信宿，楚骚雪涕胜吴歈。
读友人寄怀秋岳诗和柬秋老·其二
作者：龚鼎孳
朝代：明
体裁：七言律诗

蹑屩东吴隐计饶，悔同解薜再登朝。秋怜海燕先辞社，书隔湓江未上潮。南徼云山愁汗漫，西清钟鼓夜迢遥。左官才子非沦落，薇省诗成酒百瓢。
读友人寄怀秋岳诗和柬秋老·其四
作者：龚鼎孳
朝代：明
体裁：七言律诗

布袜青鞋又海涯，微名何意点皇华。禁城花散如残雪，江阁文成倚落霞。虞寄尺书初抱病，谢公棋墅本无家。因君折赠珊瑚句，珍重西风八月槎。
读客为素臣书诗卷有感·其一
作者：龚鼎孳
朝代：明
体裁：七言律诗

当门兰罪本堪锄，有客频过慰索居。往事似曾援曲逆，穷交终未负陈馀。情当罗雀谁先薄，性不驯龙敢讳疏。已报翘材成马厩，莫辞珍重袖中书。
读客为素臣书诗卷有感·其二
作者：龚鼎孳
朝代：明
体裁：七言律诗

按剑心从白首寒，羊肠路任转千盘。君房足下犹亡恙，范叔车中久自安。佐斗渐疑人欲倦，交欢亦讶事多端。片帆逐尔菰芦去，京雒尘应避钓竿。
读李云田近诗酬赠·其一
作者：龚鼎孳
朝代：明
体裁：七言律诗

菜根堂上高吟发，数卷传来冰雪新。失意才为真荡子，灰心誓作老诗人。山中薜荔愁无赖，乱后文章健有神。离向布衣床下拜，骑驴西去避风尘。
读李云田近诗酬赠·其二
作者：龚鼎孳
朝代：明
体裁：七言律诗

虔州才子曾先辈，古调清商今代稀。粗服乱头看总好，弹筝挝鼓泪偏挥。玉关铁骑晨横角，华岳秋空独振衣。笑把君诗誇敌手，隔江吾兴已翻飞。
读栎园菊帖卷中近诗
作者：龚鼎孳
朝代：明
体裁：七言律诗

古城沙吼一灯阴，残菊香连北雪吟。狱急每猜难弟色，夜寒真透故交心。碑题闽海千行泪，战罢江关九月砧。我幸退耕君事解，柴桑秋待两人深。
读梅村王郎曲
作者：龚鼎孳
朝代：明
体裁：七言绝句

急管霜高舞柘枝，当风垂柳尚如丝。酒阑谁奏梅村曲，肠断王郎十五时。
读韫林集有悼顾夫人善持君四绝句感而遥和·其一
作者：龚鼎孳
朝代：明
体裁：七言绝句

九年骑省断肠人，一曲清商倍损神。珍重红闺两行泪，西风吹上旧罗巾。
读韫林集有悼顾夫人善持君四绝句感而遥和·其三
作者：龚鼎孳
朝代：明
体裁：七言绝句

青溪曾拟接芳邻，春水临妆拜洛神。回忆幽兰风絮散，慧难兼福是前因。
读韫林集有悼顾夫人善持君四绝句感而遥和·其二
作者：龚鼎孳
朝代：明
体裁：七言绝句

尘生锦瑟倚空床，玉笛当风别恨长。凭仗敬亭云一片，返魂香欲驻斜阳。
读韫林集有悼顾夫人善持君四绝句感而遥和·其四
作者：龚鼎孳
朝代：明
体裁：七言绝句

感旧怜才似此无，玉琴纨扇女相如。何缘更倩簪花笔，重点零香断粉书。
谑友人怀人诗·其一
作者：龚鼎孳
朝代：明
体裁：七言绝句

笑入旗亭识姓名，酒阑心事上银筝。殷勤燕子楼头月，肯照天涯第一声。
谑友人怀人诗·其二
作者：龚鼎孳
朝代：明
体裁：七言绝句

山海相期枕畔言，镜中真似记啼痕。不知杜牧扬州日，十载曾消几夜魂。
谢及苍中秋酒食之饷
作者：龚鼎孳
朝代：明
体裁：七言律诗

沙柳垂檐薜荔深，雀罗终日闭秋阴。何期圆月临虚幌，恰遣芳樽豁苦吟。世事弈棋消伏枕，吴天丝竹限抽簪。五陵车马纷相识，独感荆高一片心。
谢及苍送竹
作者：龚鼎孳
朝代：明
体裁：七言律诗

空斋风日近林峦，双鹤婆娑藓径宽。幽竹喜同明月到，贫家真作故人看。阴浮北牖苍藤合，晴并西山晚翠寒。憔悴已怜身似叶，仗君青眼报平安。
谢子尔玄招同诸君集寓楼分春归二韵·其一
作者：龚鼎孳
朝代：明
体裁：五言律诗

大道青骢骑，高楼白袷人。遣愁惟浊酒，过眼已残春。幔卷飞花急，杯香引蝶频。未须调锦瑟，吾鬓早如银。
谢子尔玄招同诸君集寓楼分春归二韵·其二
作者：龚鼎孳
朝代：明
体裁：五言律诗

登临高兴发，每爱谢玄晖。宾客来江左，风尘避布衣。柳浓回雁尽，沙暖乳莺飞。安得偕丹壑，双柑选胜归。
谢朴先归武林和檗子送别韵·其一
作者：龚鼎孳
朝代：明
体裁：七言绝句

十年西子湖头梦，安得从君卧白云。回首风尘京雒满，几人揖客傲将军。
谢朴先归武林和檗子送别韵·其三
作者：龚鼎孳
朝代：明
体裁：七言绝句

花底常回白练裙，停杯一笑过浮云。情怀汝去谁陶写，妒杀中年王右军。
谢朴先归武林和檗子送别韵·其二
作者：龚鼎孳
朝代：明
体裁：七言绝句

豪竹哀丝几地闻，天边一曲遏行云。谢安别墅风流在，对酒当歌也冠军。
谢朴先归武林和檗子送别韵·其四
作者：龚鼎孳
朝代：明
体裁：七言绝句

青衫瘦马游初倦，日暮江东有碧云。手板一官殊不易，胜他笳鼓竞回军。
谢濮源宫坊饷橄榄草屦
作者：龚鼎孳
朝代：明
体裁：七言绝句

谏果自知回味好，芒鞋欲逐故山行。何家诗法原清省，无语能酬二妙情。
谢鹤坪农部移居
作者：龚鼎孳
朝代：明
体裁：七言律诗

执戟名高金马东，入门佳气五云通。庭阶地好芝兰长，韦杜天邻花月同。草色西堂春雨后，炉烟午夜漏声中。端居退食思民力，帘阁香披解愠风。
谪后三迁至上林丞漫成一首
作者：龚鼎孳
朝代：明
体裁：七言律诗

幽居物色青春晚，忽点山公启事名。黄绶几逢三仕喜，白头难见一官成。姓名宣室虚前席，词赋甘泉愧长卿。来往轻鸥知浩荡，江湖烟水夜来生。
谷日云子以新诗见赠再叠前韵
作者：龚鼎孳
朝代：明
体裁：七言律诗

草玄名与子云均，著论还应晒剧秦。杜宇江山重建子，蓼虫身世渐忘辛。风华一代推连璧，月旦千秋奉斲轮。车马熟游吾自厌，吴山薇蕨好行春。
谷日夜雪和谈长益
作者：龚鼎孳
朝代：明
体裁：七言律诗

负暄渐爱亲朝旭，卧稳低檐雪亦宜。阴雾恰看今夕合，耦耕须及太平时。即愁绝徼横戈冷，苦望方春问喘谁。三白农人忻颂瑞，醉凭庭树影离披。
谷梁持许默公所刻图章三枚见惠口占谢之·其一
作者：龚鼎孳
朝代：明
体裁：七言绝句

香严姓字疏狂甚，小印惊同琬琰藏。寄语黄山程穆倩，中原旗鼓一相当。
谷梁持许默公所刻图章三枚见惠口占谢之·其二
作者：龚鼎孳
朝代：明
体裁：七言绝句

水绘庵中风雅客，携来篆刻古无伦。菊花门巷閒如许，拂素含毫更可人。
谷梁移寓螺浮给谏新园饮中同檗子竹涛青藜各口占十二断句并请谷梁同作·其一
作者：龚鼎孳
朝代：明
体裁：七言绝句

一榻名园即故园，客愁休挂月中村。柴门为锁松筠色，长对西庄给事樽。
谷梁移寓螺浮给谏新园饮中同檗子竹涛青藜各口占十二断句并请谷梁同作·其七
作者：龚鼎孳
朝代：明
体裁：七言绝句

披裘莫醉酒垆傍，作黍人来竟据床。献岁登楼好风景，一泓春水白鸥庄。
谷梁移寓螺浮给谏新园饮中同檗子竹涛青藜各口占十二断句并请谷梁同作·其三
作者：龚鼎孳
朝代：明
体裁：七言绝句

天津不上广陵潮，柏叶椒花客思遥。岁晚何人同送腊，杨枝归去伴秦箫。
谷梁移寓螺浮给谏新园饮中同檗子竹涛青藜各口占十二断句并请谷梁同作·其九
作者：龚鼎孳
朝代：明
体裁：七言绝句

茱萸湾畔笋舆回，望远年年独上台。我去更从名父饮，油螯花蜜一齐开。
谷梁移寓螺浮给谏新园饮中同檗子竹涛青藜各口占十二断句并请谷梁同作·其二
作者：龚鼎孳
朝代：明
体裁：七言绝句

柳市城开百尺居，枣林街里一囊书。不须更问铜龙夜，金钥因风敞禁庐。
谷梁移寓螺浮给谏新园饮中同檗子竹涛青藜各口占十二断句并请谷梁同作·其五
作者：龚鼎孳
朝代：明
体裁：七言绝句

岂有风尘点客衣，冲寒常傍雪花归。浓香薄醉眠难稳，不许南枝乌夜飞。
谷梁移寓螺浮给谏新园饮中同檗子竹涛青藜各口占十二断句并请谷梁同作·其八
作者：龚鼎孳
朝代：明
体裁：七言绝句

才子繻应弃出关，相期献赋及春还。老夫欲泛东皋棹，与尔同看海岸山。
谷梁移寓螺浮给谏新园饮中同檗子竹涛青藜各口占十二断句并请谷梁同作·其六
作者：龚鼎孳
朝代：明
体裁：七言绝句

老去无因再少年，羡君犹踏锦连钱。五陵到眼花如霰，韦曲人家尺五天。
谷梁移寓螺浮给谏新园饮中同檗子竹涛青藜各口占十二断句并请谷梁同作·其十
作者：龚鼎孳
朝代：明
体裁：七言绝句

花萼芳兰惜袂分，后先入雒总机云。回风谁奏关山笛，万里青天一雁群。
谷梁移寓螺浮给谏新园饮中同檗子竹涛青藜各口占十二断句并请谷梁同作·其十一
作者：龚鼎孳
朝代：明
体裁：七言绝句

檐角寒星雪后斜，客中惊说客移家。安能僦屋长邻并，共剪西窗绛烛花。
谷梁移寓螺浮给谏新园饮中同檗子竹涛青藜各口占十二断句并请谷梁同作·其十二
作者：龚鼎孳
朝代：明
体裁：七言绝句

是处青林带碧岩，装贫何惜典朝衫。与君今夜连床梦，钟打寒山夜半帆。
谷梁移寓螺浮给谏新园饮中同檗子竹涛青藜各口占十二断句并请谷梁同作·其四
作者：龚鼎孳
朝代：明
体裁：七言绝句

满林烟景画营丘，此地长安足卧游。大好西山三日雪，捲帘重上一层楼。
谷雨前二日集玉琴斋见梁间新燕
作者：龚鼎孳
朝代：明
体裁：七言律诗

紫陌垂杨纵踏歌，樽前风日集阴何。春经寒食繁花减，路近离愁芳草多。自爱香泥翻玉镜，莫将深语恼烟萝。飘摇岂是云霄羽，村社年年伴客过。
贺新郎
作者：龚鼎孳
朝代：明
体裁：词

一夕征衫卷。恰天涯、重阳将近，中秋才遣。着惯平生几两屐，此度沾巾同泫。写不尽、乌丝残茧。沙涨邮亭丛菊路，喜宾鸿、背上新霜浅。烟雨梦，薄衾展。江枫落处寒山显。更乡园、雀脂绵腻，鲈腮银扁。白马名都人绣虎，聊试祝鸡呼犬。代捉鼻、谢公祈免。万事浮云高卧后，怕兰台、掌故需人典。偕倦圃，薜萝剪。
贺新郎 其一 代金粟闺怨
作者：龚鼎孳
朝代：明
体裁：词

几曲屏山卷。怅离云、菊开人瘦，将他分遣。两小鸳鸯裙对系，谁料啼痕新泫。憎红豆、蟢蛛蟠茧。好梦愿随双桨去，怕江潮、不比桑乾浅。沙雁阵，带愁展。一床幽恨临妆显。镜台前、绿螺抛剩，紫钗敲扁。强倩猧儿偎软玉，闹杀铜街寒犬。合欢帐、暂时勾免。夜夜名香熏绣佛，乞忏除、花罪从轻典。梅讯待，绮窗剪。
贺新郎 其一 即集送其年之中州，用前韵
作者：龚鼎孳
朝代：明
体裁：词

津柳霜飙发。乍分手、骊驹一曲，凤凰双阙。黄菊丹枫犹在眼，休怅红亭吹雪。换几度、天涯圆月。酒醒梦回多少事，感萧萧、易水冲冠发。姑脱颖，见其末。宝刀欲赠心先折。算今古、丰城龙剑，终为神物。一任椎埋与屠狗，浪诩烂羊魁杰。那更记、灰飞烟灭。此去夷门还郑重，有满怀、未老侯生血。更却扫，待三益。
贺新郎 其一 和其年
作者：龚鼎孳
朝代：明

玉笛西风发。送宾鸿、一城砧杵，千门宫阙。秋满桑乾沙岸曲，曲曲芦花飞雪。又报到、今番圆月。羁宦薄游俱失意，诧长楸、衣马多如发。空刺促，贝刀末。小山丛桂难攀折。眼中过、纷纷项领，汝曹何物。只有穷交堪对酒，况是江东人杰。任夜夜、兰缸明灭。作达狂歌吾事足，问人生、几斗荆高血。行乐耳，苦无益。
贺新郎 其一 和其年秋夜旅怀韵
作者：龚鼎孳
朝代：明
体裁：词

玉笛西风发。送宾鸿、一城砧杵，千门宫阙。秋满桑乾沙岸曲，曲曲芦花飞雪。又报到、今番圆月。羁宦薄游俱失意，诧长楸、衣马多如发。空刺促，贝刀末。小山丛桂难攀折。眼中过、纷纷项领，汝曹何物。只有穷交堪对酒，况是江东人杰。任夜夜、兰釭明灭。作达狂歌吾事足，问人生、几斗荆高血。行乐耳，苦无益。
贺新郎 其一 送谷梁三叠顾庵学士韵
作者：龚鼎孳
朝代：明

雨过窗蕉卷。更关河、早鸿嘹唳、被秋驱遣。多少客心难按捺，偏到临歧凄泫。讶来往、芒鞋重茧。愁是吾曹萍梗散，算名场、失意悲犹浅。纨扇在，懒频展。乌衣门第应清显。盼词人、沉香奏曲，禁林挥扁。却向辋川图画卧，华子冈头闻犬。羞献纳、吾冠须免。且共小胥谈博奥，尽奚囊、好句芸签典。烧尾宴，锦绫剪。
贺新郎 其一 青藜将南行，招同檗子方虎维则石潭谷梁集雪客秋水轩即席和顾庵韵
作者：龚鼎孳
朝代：明

帘飏微飔卷。正新秋、一泓秋水，一宵派遣。客舍高城砧杵急，清泪征衫休泫。随旅燕、栖巢如茧。老子逢场游戏久，兴婆娑、肯较南楼浅。眉总斗，遇欢展。西山半角藏还显。记春星、扪萝孤照，来青残扁。早雁渐回沙柳路，催起臂鹰牵犬。虾菜梦、年年难免。且饮醇醪公瑾坐，问风流、军阵今谁典。花月外、舌须剪。
贺新郎 其七 代人赠别
作者：龚鼎孳
朝代：明

人与秋云卷。乍亭亭、红桥玉笛，柳丝飏遣。罗扇练裙何限泪，今夕背灯偷泫。剥不尽、五丝愁茧。此别竟无魂可断，笑消魂，两字言情浅。芳草外，翠屏展。天涯回望双星显。忆闻歌、珍珠成串，饼金容扁。帘幕几番花雾重，吠杀胡麻犬。今而后、吾其知免。若许都亭携手去，尽临邛、酒债将裘典。香睡袖，莫轻剪。
贺新郎 其三 影梅庵忆语，久置案头，不省谁何持去辟疆，再为寄示，开卷泫然，怀人感旧，同病之情略见乎词矣
作者：龚鼎孳
朝代：明

雁字横秋卷。乍凭栏、玉梅影到，同心遥遣。束素亭亭人宛在，红雨一巾泫然，理不出、乱愁成茧、骑省十年蓬鬓改，叹香熏、遗挂痕犹浅。肠断谱，对花展。帐中约略芳魂显。记当时、轻绡腕弱，睡鬟云扁。碧海青天何限事，难倩附书黄犬。藉棋日、酒年宽免。搔首凉宵风露下，羡烟霄、破镜犹堪典。双凤带，再生剪。
贺新郎 其九 代金粟闺怨
作者：龚鼎孳
朝代：明

几曲屏山卷。怅离云、菊开人瘦，将他分遣。两小鸳鸯裙对系，谁料啼痕新泫。憎红豆，蟢蛛蟠茧。好梦愿随双桨去，怕江潮、不比桑乾浅。沙雁阵，带愁展。一床幽恨临妆显。镜台前、绿螺抛剩，紫钗敲扁。强倩猧儿偎软玉，闹杀铜街寒犬。合欢帐、暂时勾免。夜夜名香熏绣佛，乞忏除、花罪从轻典。梅讯待，绮窗剪。
贺新郎 其二 代金粟闺怨
作者：龚鼎孳
朝代：明
体裁：词

风叶当眉卷。画桥东、小门长巷，闷来颦遣。帘外马嘶人去急，玉箸红潮交泫。绣线涩、吴绵缝茧。落月窗西和影坐，问回头、可记鸦黄浅。心字篆，博山展。十分怜爱三分显。半遮灯、玉钩初下，枕痕微扁。豆蔻琼酥香百结，那用防绡狞犬。离恨劫、今生饶免。总信风流非薄倖，掷金钱、难觅青春典。莺舌弄，燕波剪。
贺新郎 其二 即集送其年之中州，用前韵
作者：龚鼎孳
朝代：明
体裁：词

俊鹘盘空攫。争旗鼓、曹刘沈谢，舍君奚托。揽尽扬州花月丽，不数锦帆殿脚。三爵罢、朝吟而作。谁是紫云须乞取，肯金门大嚼饥臣朔。凭十日，急搜索。可儿挝鼓兼开阁。问何似、香浓茶熟，蕙酬兰酢。当日吹台宾客绕，未笑相如轻薄。堪太息、英雄沦落。青眼高歌吾老矣，望赤车驷马人胜昨。重把臂，乐相乐。
贺新郎 其二 和其年秋夜旅怀韵
作者：龚鼎孳
朝代：明
体裁：词

彩笔龙挐攫。叹才人、半肩书剑，新丰栖托。濯足须教倾斗酒，讵必南荣企脚。喜大雅、于今重作。老矣吾惭鞭弭役，让英游、壁垒惊河朔。拚敝赋，供君索。招邀浪说平津阁。但清宵、秋灯相劝，秋花相酢。双手持螯兼持酒，一笑世情云薄。造物者、因何摇落。便使珠喉能宛转，怕卷帘、明月今非昨。聊试听，塞笳乐。
贺新郎 其二 送青藜偕纪郡伯之昆陵再叠前韵
作者：龚鼎孳
朝代：明

裹剑携书卷。乍销魂、黯然欲别，有情谁遣。樽酒旗亭枫叶乱，朝雨轻尘方泫。离别话细、春蚕抽茧。望去千峰苍翠合，试蒜山、瓜步潮深浅。风正和、片帆展。六朝记室名尊显，况金闺、文章大手，群推轮扁。指点孙郎遗略在，岂似景升豚犬。行色壮、倚闾差免。到日秋花团竹马，奉兰陵、雄郡君同典。襦裤五，自在剪。
贺新郎 其二十一 题沈云鬓小像
作者：龚鼎孳
朝代：明

薄宦青衫卷。也随人、西风滚滚，箨凭秋遣。落拓沈燕市里，旧雨漉巾微泫。惊揽镜、一双蓬茧。老伴岁寒能几客，悔清歌、浊酒为欢浅。岩壑韵，颊毛展。身今隐矣名犹显。忆红窗、柳绵吹弱，花茵堆扁。游戏半生天海意，岂学槛猿牢犬。呼上殿、君恩传免。畴昔贵游星散尽。羡五湖、泉石留卿典。携手去，发同剪。
贺新郎 其八 送金粟省亲归梁溪
作者：龚鼎孳
朝代：明

下直缣囊卷。正梧阴、日斜人散，篆烟风遣。江上白云游子梦，几载青衫常泫。千百结、银蛾缠茧。归到洞庭霜乍落，看橘盈、怀袖寒香浅。温凊暇，彩衣展。岂须名就亲方显。趁高秋、鳞松虬曲，珠泉帘扁。手进晨葩鸡黍洁，绝胜杞根花犬。料衰病、欢然扶免。自昔英才公府掾，每起家，台阁谙朝典。裙屐习，早除剪。
贺新郎 其六 问雪客病
作者：龚鼎孳
朝代：明

心似飞蓬卷。对秋星、药壶茶灶，试将愁遣。尚记银河同伫立，汗雨酒痕齐泫。曾几日、重衾堆茧。霜信五更残漏急，恨关山、月影窥人浅。憔悴后，镜慵展。风帘隐约孤灯显。倚阑干、乌啼咿呀，鸥沙平扁。滚滚长杨车马外，不少平原篱犬。能免俗、浮沉姑免。病起披裘还强饭，有珠琴、石鼓劳君典。莎径草，亟深剪。
贺新郎 其十一 为檗子寿
作者：龚鼎孳
朝代：明

贮腹书千卷。更空明、一泓秋水，雾飞云遣。老笔纷披姿媚出，冰洒铁梅芳泫。高咏遍、蜀笺吴茧。六代江山文酒地，记孝侯、台畔春阴浅。龙竟卧，蠖羞展。客游不藉纵横显。日端居、犀香温透，墨池摩扁。生受鹿门妻子福，万态扰龙驯犬。爱白璧、微瑕全免。相约卜邻投老去，有青溪、茅屋堪重典。花共插，竹同剪。
贺新郎 其十七 和方虎灯下菊应
作者：龚鼎孳
朝代：明

新月如眉卷。小窗西、疏灯星放，薄寒霜遣。半壁幽花人烛夜，碧沁铜瓶清泫。傲篱外、薄英飘茧。瘦硬几枝名士态，拟纤腰、束素传神浅，真率意，画中展。一痕墨晕天然显。漫评量、蜂簧吹褪，玉盘堆扁。才伴征鸿双杵歇，又听柴门归犬。此坐客、督邮当免。酒冷香残标格在，尽年年、秋事银缸典。红吐穗，肯频剪。
贺新郎 其十三 秋日蒙遣祭至唐家岭因游西山
作者：龚鼎孳
朝代：明

孤鹤云中卷。喜三回、看山奉敕，九天差遣。何处麒麟高冢客，杜宇梦回啼泫。跳不出、乾坤围茧。岸柳萧疏村菊放，任宦情、也向西风浅。邛竹杖，且施展。少豪妄意功名显。到如今、残棋拍碎，唾壶捶扁。望里关门笳鼓竞，千队射雕调犬。羽猎赋、衰慵邀免。绝顶藤萝人共坐，尽今宵、觞政更番典。尘海事，醉馀剪。
贺新郎 其十九 题宋荔裳观察小像
作者：龚鼎孳
朝代：明

邺下推诗卷。正才人，乱馀入雒，悲秋初遣。文藻江山争映发，花雨上林春泫。惊落笔、冰丝萦茧。万里关河笳吹出，怪清郎、执戟承明浅。盘错地，器方展。盛名翻藉崎岖显。似轻帆、峡穿象马，滩浚孤扁。麟凤世间能几见，何暇较他鸱犬。喜玉燕、频投身免。从此天衢皆坦步，合旂常、雅颂公兼典。添半臂，紫绫剪。
贺新郎 其十二 九月龙爪槐登高有感圣秋邮沂诸故人同集者为檗子方虎介玉雪客时金粟将南归矣
作者：龚鼎孳
朝代：明

古陌纤尘卷。恰重阳、好秋节气，恶缘耝遣。十载双盘龙树老，井甃残云流泫。空阔地、素沙铺茧。满眼江山风叶下，顿伤离、感旧心难浅。觞咏兴，强支展。昔游踪迹依稀显。叹星霜、销磨未尽，石坪金扁。后夜犊车曾轣辘，响乱寺门荒犬。俯仰恨、余生宁免。手把茱萸乡思急，管明年、高会何人典。天似练，一鸿剪。
贺新郎 其十五 为汪蛟门舍人病中纳姬和方虎
作者：龚鼎孳
朝代：明

璧月虾须卷。报香车、苧萝人到，羁愁齐遣。病起长卿微倦后，消得露华浓泫。叠绣袜、红绵含茧。鬓影钱塘云母辑，渡广陵、八月秋涛浅。菱镜黛，晓窗展。倚风生怕腰身显。护娇羞、锦屏六曲，铜环双扁。子夜翠裘龙脑热，切莫打鸦惊犬。辛放仗、朝参新免。收拾鸳鸯针线帖，奉五花，判事妆台典。琴亦暇，绮吟剪。
贺新郎 其十八 题王山樵先生镜阁
作者：龚鼎孳
朝代：明

万叠烟光卷。羡天生、人豪清福，湖山资遣。绿浪红栏春雨足，菰米莼粉纷泫。倩屋角、女桑催茧。岳庙于坟悲壮地，说六桥、歌舞风华浅。江海一茅展。经纶何必封侯显。任胸中、嵚崎历落，岭横峰扁。铁马金戈沙塞梦，抛掷浦鸥林犬。曲突赏、飘然难免。才子青箱传素业，胜平泉、花木无人典。桐叶劵，白云剪。
贺新郎 其十六 祝栎园先生
作者：龚鼎孳
朝代：明

万事浮云卷。猛回头、盲风噩浪，尽情麾遣。烽鼓舳舻江海泪，袖手棋枰恒泫。忧国鬓、簇成霜茧。与我命，同磨蝎住，薄湘潭、憺耳遭谗浅。长信簟，怯秋展。谢公丘壑风流显。自登梯、看山读书，笑题楼扁。有客到门频信宿，迎惯东桥园犬。公健在、吾官甘免。闲日君王亲赐予，拜青鞋、布袜新恩典。檐雨烛、对床剪。
贺新郎 其十四 题雪客像
作者：龚鼎孳
朝代：明

且把残书卷。与周郎、谈兵顾曲，欢场同遣。当日小乔重见否？热泪有情堪泫。今古事、纷如攒茧。年少雄姿英发甚，笑紫囊、高屐风流浅。骐骥足，过都展。尊公好句青溪显。傍红桥、岸连花动，石流潮扁。归去中林偕啸傲，冷眼乞怜摇犬。恐避贵、延之难免。爱汝新篇真◇兀，最正而葩藻奇而典。松下庆，坐深剪。
贺新郎 其四 中秋有感兼送谷梁
作者：龚鼎孳
朝代：明

一叶惊风卷。正天街、白麻将下，青骢行遣。身世多艰谁自料，老泪苍生频泫。怕滚滚、沸汤投茧。皓月中秋同伫立，眷南枝、乌鹊情非浅。空袖手，力难展。朱轮华毂争荣显。但低头、与时聋哑，随人圆扁。径欲拂衣长啸去，何处担琴携犬。便狂醉、难乎其免。羡汝归装烟水路，任骕骦酒尽休轻典。都市语，并刀剪。
贺新郎·《影梅庵忆语》久置案头，不省谁何持去，辟疆再为寄示，开卷泫然，怀人感旧，同病之情，略见乎词矣
作者：龚鼎孳
朝代：明
体裁：词

雁字横秋卷。乍凭栏、玉梅影到，同心遥遣。束素亭亭人宛在，红雨一巾重泫。理不出、乱愁成茧。骑省十年蓬鬓改，叹香薰、遗挂痕今浅。肠断谱，对花展。帐中约略芳魂显。记当时、轻绡腕弱，睡鬟云扁。碧海青天何限事，难倩附书黄犬。藉棋日酒年宽免。搔首凉宵风露下，羡烟霄、破镜犹堪典。双凤带，再生剪。
贺新郎·中秋后一夕月食寓怀
作者：龚鼎孳
朝代：明
体裁：词

谁使清光卷。望层空、广寒宫阙，浓阴难遣。昨夜香风飘桂子，沾湿泪珠还泫。偏此夕、明蟾封茧。怪底天公能耐事，纵金蟆、玉斧挥犹浅。云母障，几时展。素娥独立凭幽显。任漫漫、银河如墨，断云如扁。横笛短箫催急鼓，惊起五更邻犬。看顷刻、绿章除免。变换总随时与数，料夔龙、也让羲和典。霄汉上，自裁剪。
贺新郎·中秋有感，兼送谷梁
作者：龚鼎孳
朝代：明
体裁：词

一叶惊风卷。正天街、白麻将下，青骢行遣。身世多艰谁自料，老泪苍生频泫。怕滚滚、沸汤投茧。皓月中秋同伫立，眷南枝、乌鹊情非浅。空袖手，力难展。朱轮华毂争荣显。但低头、与时聋哑，随人圆扁。径欲拂衣长啸去，何处担琴携犬。便狂醉、难乎其免。羡汝归装烟水路，任骕骦、酒尽休轻典。都市话，并刀剪。
贺新郎·为杜湘草四十寿
作者：龚鼎孳
朝代：明
体裁：词

柳浪荷珠卷。正新丰、酒醲花丽，咏陶觞遣。风调樊川诗老杜，玉濯彩毫光泫。织龙罽、天孙云茧。国士祠边弹剑出，笑千金、一饭酬恩浅。燕赵地，壮怀展。纵横八法临池显。傲诸家、隶人寒饿，墨猪肥扁。膂力方刚兼慧福，休问鼎鸡丹犬。不识字、神仙今免。奇绝大书呼陛下，偕赤刀、和璧藏图典。袍袖湿，胜初剪。
贺新郎·为檗子寿
作者：龚鼎孳
朝代：明
体裁：词

贮腹书千卷。更空明、一泓天水，雾飞云遣。老笔纷披姿媚出，冰洒铁梅芳泫。高咏遍、蜀笺吴茧。六代江山文酒地，记孝侯台畔秋阴浅。龙竟卧，蠖羞展。客游不藉纵横显。日端居、犀香温透，墨池磨扁。生受鹿门妻子福，万态扰龙驯犬。爱白璧、微瑕全免。相约卜邻投老去，有青溪茆屋堪重典。花共插，竹同剪。
贺新郎·为汪蛟门舍人病中纳姬，和方虎
作者：龚鼎孳
朝代：明
体裁：词

璧月虾须卷。报香车、苧萝人到，羁愁齐遣。病起长卿微倦后，消得露华浓泫。叠绣袜、红绵含茧。鬓影钱塘云母楫，渡广陵、八月秋涛浅。菱镜黛，晓窗展。倚风生怕腰身显。护娇羞、锦屏六曲，铜镮双扁。子夜翠衾龙脑热，切莫打鸦惊犬。幸放仗、朝参新免。收拾鸳鸯针线帖，奉五花判事妆台典。琴弈暇，绮吟剪。
贺新郎·九日龙爪槐登高，有感圣秋、友沂诸故人，同集者为檗子、方虎、介行、雪客，时金粟将南归矣
作者：龚鼎孳
朝代：明
体裁：词

古陌纤尘卷。恰重阳、好秋节气，恶缘尽遣。十载双盘龙树老，井甃残云流泫。空阔地、素沙铺茧。满眼江山风叶下，顿伤离、感旧心难浅。觞咏兴，强支展。昔游踪迹依稀显。叹星霜、镌磨未尽，石坪金扁。后夜犊车曾轣辘，响乱寺门荒犬。俯仰恨、馀生宁免。手把茱萸乡思急，管明年、高会何人典。天似练，一鸿剪。
贺新郎·代人赠别
作者：龚鼎孳
朝代：明
体裁：词

人与秋云卷。乍亭亭、红桥玉笛，柳丝飏遣。罗扇练裙何限泪，今夕背灯偷泫。剥不尽、五丝愁茧。此别竟无魂可断，笑销魂两字言情浅。芳草外，翠屏展。天涯回望双星显。忆闻歌、珍珠成串，饼金镕扁。帘幕几番花雾重，吠杀胡麻仙犬。今而后、吾其知免。若许都亭携手去，尽临邛、酒债将裘典。香唾袖，莫轻剪。
贺新郎·其二
作者：龚鼎孳
朝代：明

彩笔龙絮攫。叹才人、半肩书剑，新丰栖托。濯足须教倾斗酒，讵必南荣企脚。喜大雅、于今重作。老矣吾惭鞭弥役，让英游、壁垒惊河朔。拼撇赋，供君索。招邀浪说平津阁。但清宵、秋灯相劝，秋花相酢。双手持螯兼持酒，一笑世情云薄。造物者、因何摇落。便使珠喉能宛转，怕卷帘、明月今非昨。聊试听、塞笳乐。
贺新郎·其二
作者：龚鼎孳
朝代：明

风叶当眉卷。画桥东、小门长饷，闷来颦遣。帘外马嘶人去急，玉箸红潮交泫。绣线涩、吴锦缝茧。落月窗西和影坐，问回头、可记鸦黄浅。心字篆，博山展。十分怜爱三分显。半遮灯、玉钩初下，枕痕微扁。豆蔻琼酥香百结，那用防绡狞犬。离恨劫、今生绕免。总信风流非薄幸，掷金钱、难觅青春典。莺舌弄，燕波剪。
贺新郎·其二追和刘潜夫端午韵
作者：龚鼎孳
朝代：明

银篆香云吐，昼偏长，碧梧庭院，玉肌无暑。赢得青山安稳在，何处争龙斗虎。恰画艇，一双飞渡。多少繁华风絮尽，算几时、重起新箫鼓。身未老，待歌舞。西陵花月应相许。唤深情、大苏小苏，对浇芳醑。万事不如杯共把，请看离宫麦黍。空满眼、鸱夷涛怒。渔父当年非愤俗，果孤清、独醒人徒苦。吾醉矣，莫怀古。
贺新郎·其五
作者：龚鼎孳
朝代：明

一夕征衫卷。恰天涯、重阳将近，中秋才遣。著惯平生几两屐，此度沾巾同泫。写不尽、乌丝残茧。沙涨邮亭丛菊路，喜宾鸿、背上新霜浅。烟雨梦，薄衾展。江枫落处寒山显。更乡园、雀脂绵腻，鲈腮银扁。白马名都人绣虎，聊试祝鸡呼犬。代捉鼻、谢公祈免。万事浮云高卧后，怕兰台、掌故需人典。偕倦圃，薜萝剪。
贺新郎·其年将发秋夜集西堂次前韵
作者：龚鼎孳
朝代：明

一曲骊歌发。正秋宵、露寒金井，星疏瑶阙。江上青枫应有约，夜半落潮如雪。留不住、古人明月。自是五湖烟水好，笑东华、尘土埋黄发。行路怕，太行末。唾壶如意应敲折。古今来、英雄儿女，都为情物。孤愤信陵游戏事，毕竟千人之杰。看转眼、烟云变灭。万事不如归计稳，听杜鹃、枝上三更血。宁卖菜，更求益。
贺新郎·其年将发，秋夜集西堂，次前韵
作者：龚鼎孳
朝代：明
体裁：词

一曲骊歌发。正秋宵、露寒金井，星疏瑶阙。江上青枫应有约，夜半落潮如雪。留不住、故人明月。自是五湖烟水好，笑东华、尘土埋黄发。行路怕，太行末。唾壶如意应敲折。古今来、英雄儿女，都为情物。孤愤信陵游戏事，毕竟千人之杰。看转眼、烟云变灭。万事不如归计稳，听杜鹃、枝上三更血。宁卖菜，更求益。